ΕΠΙΣΤΗΜΗ – Η ΠΛΑΝΗ\nOn 6 Αυγούστου 2015 By Αχιλλέας ΗροδότουIn ΔΙΕΘΝΗ,ΕΠΙΣΤΗΜΗ,ΦΥΣΗΣχολιάστε\nΗ δοκιμή θέτει τη βιοποικιλότητα και την ελαιοπαραγωγή της Μεσογείου σε κίνδυνο – Καμπάνια για να σταματήσει η απελευθέρωση του μεταλλαγμένου δάκου. Συνέχεια ανάγνωσης «Βρετανική εταιρεία σχεδιάζει να απελευθερώσει γενετικά τροποποιημένο δάκο στην Ισπανία» →\nOn 11 Ιουνίου 2015 By Αχιλλέας ΗροδότουIn ΕΠΙΣΤΗΜΗ1 Σχολιο\nΣτον παράξενο κόσμο των κβαντικών υπολογισμών του Σρέντιγκερ μια γάτα μπορεί να είναι νεκρή και ζωντανή ταυτοχρόνως. Συνέχεια ανάγνωσης «Η ΓΑΤΑ ΤΟΥ ΣΡΕΝΤΙΓΚΕΡ» →\nΞαναπαίρνει μπρος ο επιταχυντής του CERN: Αρχίζουν οι συγκρούσεις σωματιδίων\nOn 3 Ιουνίου 2015 5 Ιουνίου 2015 By Αχιλλέας ΗροδότουIn ΕΠΙΣΤΗΜΗΣχολιάστε\nΕνθουσιασμένη η επιστημονική κοινότητα, προσδοκά να ανοίξουν νέους ορίζοντες στη Φυσική\nΞεκινά επιτέλους και επίσημα η επαναλειτουργία του μεγάλου υπόγειου επιταχυντή αδρονίων (LHC), μετά από 27 μήνες διακοπής, στη διάρκεια των οποίων ο επιταχυντής πραγματοποίησε αναγκαίες σχετικές δοκιμαστικές συγκρούσεις σωματιδίων.\nΑπό σήμερα, όπως ανακοίνωσε η Ευρωπαϊκός Οργανισμός Πυρηνικών Ερευνών (CERN) ο επιταχυντής για πρώτη φορά θα αρχίσει να τροφοδοτεί με δεδομένα φυσικής τους τέσσερις ανιχνευτές των αντίστοιχων πειραμάτων.\nΕπιστήμονες πέτυχαν αιώρηση χρησιμοποιώντας τον ήχο!\nOn 27 Μαΐου 2015 5 Ιουνίου 2015 By Αχιλλέας ΗροδότουIn ΑΝΑΚΑΛΥΨΕΙΣ,ΕΠΙΣΤΗΜΗΣχολιάστε\nOn 23 Μαΐου 2015 5 Ιουνίου 2015 By Αχιλλέας ΗροδότουIn ΕΠΙΣΤΗΜΗ,ΕΡΕΥΝΑΣχολιάστε\nΟ «δαίμονας του Λαπλάς»: Σύστημα «πρόληψης μαζικής ανυπακοής»\nΤο λογισμικό φέρεται να ενεργοποιήθηκε στις 18 Μαΐου και αποκαλείται «δαίμονας του Λαπλάς»– μια θεωρητική δαιμονική οντότητα, την οποία φαντάστηκε ο μαθηματικός Πιερ Σιμόν Λαπλάς* τον 19ο αιώνα, η οποία υποτίθεται πως, αν γνώριζε την ακριβή θέση του κάθε ατόμου στο σύμπαν, θα μπορούσε να χρησιμοποιήσει τους νόμους του Νεύτωνα για να αποκαλύψει όλη την πορεία των κοσμικών γεγονότων του παρελθόντος, του παρόντος και του μέλλοντος, το οποίο στα μάτια του δαίμονα θα φάνταζε ως «παρόν».\nΟι πληροφορίες σχετικά με επικείμενες κινητοποιήσεις μπορούν να αποστέλλονται σε μονάδες/ άτομα που βρίσκονται επί τόπου, μέσω εφαρμογής για κινητά\nΠιερ Σιμόν Λαπλάς\nΓεννήθηκε το 1749 στο Μπωμόν-αν-Ωζ (Beaumont-en-Auge), στη στρατιωτική σχολή του οποίου σπούδασε με τη βοήθεια των συμπατριωτών του επειδή προερχόταν από φτωχή οικογένεια.\nΣε ηλικία 18 ετών (1767) διορίστηκε καθηγητής των μαθηματικών στη στρατιωτική σχολή του Παρισιού. Άρχισε από τότε να ασχολείται πολύ σοβαρά με την έρευνα και το 1773 παρουσιάζει πρότυπη μαθηματική εργασία επί διαφορικού λογισμού όπου και γίνεται μέλος της Ακαδημίας Επιστημών της Γαλλίας και πρόεδρος της επιτροπής οργάνωσης του Πολυτεχνείου.\nΕκλέχθηκε γερουσιαστής και αργότερα έφτασε μέχρι το αξίωμα του υπουργού Εσωτερικών όπου και ανακηρύχθηκε μέλος όλων των Ακαδημιών του κόσμου, πράγμα που πετύχαιναν ελάχιστοι.\nΤο 1804 έλαβε τον τίτλο του κόμητα και το 1817 τον τίτλο του μαρκήσιου, μετά από την αποκατάσταση των Βουρβόνων. Πέθανε το 1827.\nΣυνέγραψε σειρά έργων που εξέδωσε αργότερα η γαλλική κυβέρνηση σε επτά τόμους και στη συνέχεια και η Ακαδημία των Επιστημών\nΕίναι επίσης αυτός που επινόησε την περίφημη εξίσωση Λαπλάς. Αν και ο μετασχηματισμός Λαπλάς ονομάζεται προς τιμή του Λαπλάς, (οποίος χρησιμοποίησε το μετασχηματισμό στην εργασία του για τη θεωρία πιθανοτήτων), ο μετασχηματισμός αυτός ανακαλύφθηκε αρχικά από τον Λεονάρτ Όϊλερ, τον Ελβετό μαθηματικό. Ο μετασχηματισμός Λαπλάς εμφανίζεται σε όλους τους κλάδους της μαθηματικής φυσικής\nΟ Πιερ – Σιμόν Λαπλάς οραματίστηκε το 1814 το Δαίμονα του Λαπλάς, έναν υποθετικό δαίμονα που, αν γνώριζε την ακριβή θέση του κάθε ατόμου στο σύμπαν, τότε θα μπορούσε να χρησιμοποιήσει τους νόμους του Νεύτωνα για να αποκαλύψει όλη την πορεία των κοσμικών γεγονότων, του παρελθόντος και του παρόντος:\nΑν θεωρηθεί για μια στιγμή ότι υπάρχει μια νοημοσύνη ικανή να κατανοήσει όλες τις δυνάμεις που κινητοποιούν τη φύση, καθώς και την αντίστοιχη κατάσταση των όντων που τη συνθέτουν, θα περιέκλειε στον ίδιο μαθηματικό τύπο τις κινήσεις των μεγαλύτερων ατόμων.\nOn 22 Μαΐου 2015 5 Ιουνίου 2015 By Αχιλλέας ΗροδότουIn ΕΠΙΣΤΗΜΗ,ΕΡΕΥΝΑΣχολιάστε\nΔύο παγκοσμίου φήμης επιστήμονες της κβαντικής λένε ότι μπορούν να αποδείξουν την ύπαρξη της ψυχής.\nΗ επιθανάτια εμπειρία συμβαίνει όταν οι κβαντική ουσίες που αποτελούν την ψυχή εγκαταλείψουν το νευρικό σύστημα και εισάγονται στο σύμπαν γενικότερα, σύμφωνα με μια αξιόλογη θεωρία που προτείνεται από τους δύο διαπρεπείς επιστήμονες.\nΕάν ο ασθενής έχει αναβιώσει, από αυτή την κατάσταση τότε οι κβαντικές πληροφορίες μπορεί να πάνε πίσω στους μικροσωληνίσκους και ο ασθενής λέμε ότι είχε μια εμπειρία κοντά στο θάνατο.Σε περίπτωση όμως θανάτου του ασθενούς, η κβαντική πληροφορία μπορεί να υπάρξει έξω από το σώμα του επ “αόριστον – ως ψυχή.\nOn 14 Μαΐου 2015 5 Ιουνίου 2015 By Αχιλλέας ΗροδότουIn ΕΠΙΣΤΗΜΗ,ΕΡΕΥΝΑΣχολιάστε\nΑν όλα εξελίσσονταν όπως προέβλεπαν οι νόμοι της φύσης κατά την διαδικασία του Big Bang, τότε στο απέραντο σύμπαν δεν θα υπήρχε τίποτα, παρά μόνο ενέργεια. Γαλαξίες, αστέρες, πλανήτες, άνθρωποι και ο,τι άλλο απτό αποτελούν ένα… ανεξήγητο λάθος.\nΗ στιγμή της «Μεγάλης Εκρηξης» και η… απροσδόκητη δημιουργία του κόσμου\nΌταν ακόμα τίποτα δεν είχε ξεκινήσει, την στιγμή που ολόκληρη η «μάζα» του σύμπαντος βρισκόταν συμπυκνωμένη σε ένα απειροελάχιστο «πρωταρχικό άτομο» και ετοιμαζόταν η μεγάλη έκρηξη, τα πάντα βρίσκονταν στην απόλυτη ισορροπία. Μια ισορροπία που σε καμία περίπτωση δεν δικαιολογεί την ύπαρξη μας.\nΗ… συμπύκνωση όμως κάποτε έφτασε στα όρια της, η ώρα της μεγάλης έκρηξης ήρθε και κάπως έτσι δημιουργήθηκε το σύμπαν. Υλη και αντιύλη εκτοξεύονταν προς κάθε κατεύθυνση, αλληλοκαταστρέφονταν και δημιουργούσαν εκρήξεις που δεν θα μπορέσει ποτέ να συλληφθεί ο ανθρώπινος νους. Οταν δύο αντίθετα «σώματα» συγκρούονταν, καταστρέφονταν εξ ολοκλήρου αφήνοντας πίσω τους ένα τεράστιο ποσό ηλεκτρομαγνητικής ακτινοβολίας.\nΣε κάθε μεμονωμένο άτομο ύλης αντιστοιχούσε, και ακόμα αντιστοιχεί, ένα άτομο αντιύλης. Η πανάρχαια αυτή μάχη ήταν απόλυτη ισορροπημένη, όμως κάτι δεν λειτούργησε σωστά για τα αρνητικά σωματίδια. Αν όλα είχαν κυλήσει βάσει σχεδίου, τότε το σύμπαν θα ήταν ένα… ατελείωτο φως. Η ύλη όμως υπερτέρησε οριακά και έτσι, ευτυχώς για το σύμπαν και την ανθρωπότητα, δημιουργήθηκε κάθε τι υλικό.\nΠως προέκυψε όμως αυτή η παράδοξη ασυμμετρία; Αυτό είναι μάλλον το μεγαλύτερο και το δυσκολότερο ερώτημα στην φυσική επιστήμη. Ικανό να διεγείρει την φαντασία κάθε επιστήμονα, το φαινόμενο της ύπαρξης μας έχει… εξηγηθεί από αμέτρητες, αναπόδεικτες θεωρίες. Οσο ευφάνταστες και να είναι όμως οι σκέψεις των επιστημόνων, δεν μπορούν να εντοπίσουν και να εξηγήσουν αυστηρά το λάθος που προηγήθηκε, ώστε να δημιουργηθούν τα πάντα.\nΑνολοκλήρωτες θεωρίες και εικασίες γύρω από τα… υπαρξιακά μας ερωτήματα – Γιατί μπορεί να μην απαντήσουμε ποτέ\nΗ αντιύλη υπάρχει στο σύμπαν μας, όμως δεν εμφανίζεται σε ποσότητες αντίστοιχες της ύλης. Αυτό δεν μπορεί να χωρέσει στον ορθολογικό νου των επιστημόνων. Κάπως λοιπόν πρέπει να δικαιολογήσουν αυτήν την ανωμαλία της φύσης.\nΈνα παράλληλο, ξεχωριστό σύμπαν γεμάτο με την αντιύλη που λείπει από το δικό μας θα μπορούσε να είναι μια πιθανή εξήγηση. Ωστόσο αυτό δεν θα μπορέσει ποτέ να αποδειχτεί ούτε από εμάς, αλλά ούτε και από τους πιθανούς… «αντιανθρώπους» εφόσον είναι αδύνατη η ανακάλυψη ενός κόσμου πέραν των συμπαντικών μας ορίων.\nΣτραφήκαμε λοιπόν σε άλλες ιδέες, πιο πιθανές να αποδειχτούν. Μια θεωρία υποστηρίζει πως στην μεγαλύτερη «μάχη» της ιστορίας ένα ελάχιστο ποσό ύλης που αντιστοιχεί στο 1/1.000.000.000 της συνολικής, κατάφερε να ξεφύγει από την αντιύλη. Εικάζουν λοιπόν πως με κάποιο μυστήριο τρόπο, η ύλη κατάφερε να δημιουργήσει μεγαλύτερη «μάζα» από την αντιύλη, λόγω κάποιων συγκεκριμένων συνθηκών.\nΠαρομοιάζουν την διαδικασία αυτή, με το στρίψιμο απείρου αριθμού νομισμάτων. Αν πετάξουμε ένα νόμισμα στον αέρα άπειρες φορές, τότε είναι μαθηματικά βέβαιο πως τις μισές θα εμφανιστεί η κορώνα και τις υπόλοιπες τα γράμματα.\nΣε περίπτωση όμως που για ένα μικρό διάστημα οι συνθήκες μεταβάλλονταν, κάνοντας για παράδειγμα το νόμισμα πιο βαρύ από την μια μεριά, τότε μια από τις δύο όψεις θα εμφανιζόταν πιο συχνά, γεγονός που θα επηρέαζε έστω και ελάχιστα το τελικό αποτέλεσμα.\nΗ θεωρία αυτή θα μπορούσε να λύσει τις υπαρξιακές μας ανησυχίες, όμως δεν έχει βρεθεί ακόμα ποια συνθήκη θα μπορούσε να γείρει τον ισοσταθμισμένο ζυγό προς την μεριά της ύλης. Μέχρι λοιπόν οι ερευνητές να την βρουν, η εικασία τους δεν έχει επιστημονική βαρύτητα.\nΣε αντίθεση με τις εντελώς θεωρητικές υποθέσεις, πριν μερικά χρόνια οι ερευνητές εντόπισαν το πρώτο σωματίδιο που θα μπορούσε να αλλάξει τις ισορροπίες. Ο λόγος για το «καόνιο», ένα υποατομικό σωματίδιο με την ικανότητα να «μεταλλάσσεται» σε «αντικαόνιο». Μετά από πολλά πειράματα αποδείχτηκε πως το η μεταμόρφωση του καονίου σε αντικαόνιο συναντάται λίγες περισσότερες φορές από την αντίστροφη.\nΤο πρώτο ρήγμα στην σταθερή ισορροπία του σύμπαντος ανακαλύφθηκε. Τα καόνια όμως δεν είναι ικανά να δικαιολογήσουν ένα τόσο μεγάλο ποσό ύλης. Η επίδραση τους στην συνολική σχέση ύλης-αντιύλης είναι σχεδόν αμελητέα, όμως η μοναδική, ως τώρα, ιδιότητα τους δίνει ελπίδες στους θεωρητικούς φυσικούς.\nΑπό ο,τι φαίνεται, η πορεία για την ανακάλυψη αυτού του… μεγάλου λάθους της φύσης βρίσκεται ακόμα σε αρχικό στάδιο. Το πιθανότερο σενάριο, σύμφωνα και με τους επιστημονικούς κύκλους, υποστηρίζει πως… δεν έχουμε την παραμικρή ιδέα για το λόγο που δημιουργηθήκαμε.\nΕνα από τα μεγαλύτερα ερωτήματα στην ανθρωπότητα, ίσως να μην απαντηθεί ποτέ. Ισως απαντηθεί μετά από αιώνες μελέτης, πειραμάτων και φαντασίας. Πάντως το σίγουρο είναι πως, για καλή μας τύχη, ένα μικρό λάθος… τεραστίων διαστάσεων μετέτρεψε την φύση μας από ενεργειακή σε υλική.\nΔείτε ένα βίντεο που εξηγεί την αλληλεπίδραση της ύλης με την αντιύλη:\nΟι επιστήμονες του LHC ελπίζουν να έρθουν σε επαφή με παράλληλα σύμπαντα!\nOn 24 Μαρτίου 2015 5 Ιουνίου 2015 By Αχιλλέας ΗροδότουIn ΑΝΑΚΑΛΥΨΕΙΣ,ΕΠΙΣΤΗΜΗ,ΕΡΕΥΝΑΣχολιάστε\nΕπιστήμονες αναμένεται να διεξάγουν ένα πείραμα στον Μεγάλο Επιταχυντή Αδρονίων ελπίζοντας να συνδεθούν με ένα …παράλληλο σύμπαν έξω από το δικό μας!\nO πολύπλοκος LHC «επιταχυντής ατόμων» στο κέντρο του CERN στη Γενεύη της Ελβετίας, θα ελευθερώσει τα υψηλότερα επίπεδα ενεργείας από ποτέ, σε μια προσπάθεια να ανιχνεύσει – ή ακόμη και να δημιουργήσει μικροσκοπικές μελανές οπές.\nΕάν το επιτύχει, ένα εντελώς νέο σύμπαν θα αποκαλυφθεί και τότε μάλλον, όχι μόνο τα βιβλία της φυσικής θα πρέπει να ξαναγραφτούν, αλλά και τα βιβλία φιλοσοφίας!\nΕίναι ακόμη πιθανό ότι βαρύτητα από το δικό μας σύμπαν να μπορέσει να «διαρρεύσει» σε αυτό το παράλληλο σύμπαν, λένε οι επιστήμονες του LHC.\nΤο πείραμα είναι βέβαιο ότι θα πυροδοτήσει κινδυνολογία και επικριτές κατά του LHC, πολλοί από τους οποίους προειδοποίησαν από την αρχή για τον επιταχυντή σωματιδίων υψηλής ενεργείας που θα σημάνει το τέλος μας, δημιουργώντας μια θανάσιμη μαύρη τρύπα που θα καταστρέψει τα πάντα.\nΑλλά μέχρι στιγμής η Γενεύη παραμένει άθικτη.\nΠράγματι, ο LHC έχει θεαματικά αποτελέσματα επιτυχίας. Πρώτα οι επιστήμονες απέδειξαν την ύπαρξη του φευγαλέου «σωματιδίου του Θεού» το μποζόνιο Higgs – ένα βασικό δομικό στοιχείο του σύμπαντος – και αυτό δείχνει ότι είναι φαινομενικά σε καλό δρόμο για να ανιχνεύσουν την «σκοτεινή ύλη» – μια προηγουμένως μη ανιχνεύσιμη θεωρητική δομή η οποία φαίνεται να αποτελεί την πλειοψηφία της ύλης στο σύμπαν.\nΑλλά το επόμενο πείραμα είναι ένα “παιγνίδι αλλαγής.”\nO Mir Faizal, επικεφαλής μία από τις τρεις ομάδες των επιστημόνων πίσω από το πείραμα, είπε: «Ακριβώς όπως πολλά παράλληλα φύλλα χαρτιού, τα οποία έχουν δύο διαστάσεις [πλάτος και μήκος] μπορεί να έχουν και μια τρίτη διάσταση [ύψος], κάποια παράλληλα σύμπαντα μπορεί να υπάρχουν σε υψηλότερες διαστάσεις.\n«Προβλέπουμε ότι βαρύτητα μπορεί να διαρρεύσει σε αυτές τις πρόσθετες διαστάσεις, και αν ναι, τότε μικροσκοπικές μαύρες τρύπες μπορούν να παραχθούν στον LHC.\n«Κανονικά, όταν λέμε για πολλά σύμπαντα, μας έρχεται στο νού η κβαντομηχανική των πολλών κόσμων, όπου κάθε πιθανότητα είναι επίκαιρη. «Αυτό δεν μπορεί να ελεγχθεί και έτσι παραμένει στη σφαίρα της φιλοσοφίας και όχι στην καθαρή επιστήμη.\nΠρωτόνια συγκρούονται στο LHC\n«Αν η βαρύτητα μπορεί να ρέει έξω από το σύμπαν μας στις πρόσθετες διαστάσεις, ένα τέτοιο μοντέλο μπορεί να ελεγχθεί με την ανίχνευση των μίνι μελανών οπών στο LHC.\n«Έχουμε υπολογίσει την ενέργεια στην οποία αναμένουμε να ανιχνεύσουμε αυτές τις μίνι μαύρες τρύπες, στο «ουράνιο τόξο της βαρύτητας»[μια νέα επιστημονική θεωρία].\n«Αν εντοπίσουμε στις μίνι μαύρες τρύπες αυτή την ενέργεια, τότε θα ξέρουμε ότι το ουράνιο τόξο και οι επιπλέον διαστάσεις είναι σωστές.»\nΟ LHC χρησιμοποιεί ενέργεια που μετράται σε Tera ηλεκτρονιοβόλτ – ένα TeV είναι 1.000.000.000.000, ή ένα τρισεκατομμύριο, ηλεκτρονιοβόλτ\nΜέχρι στιγμής, ο LHC ψάχνει για μαύρες τρύπες στα ενεργειακά επίπεδα κάτω του 5,3 TeV.\nΑλλά η πιο πρόσφατη μελέτη λέει ότι αυτή είναι πάρα πολύ χαμηλή.\nΑντ “αυτού, το μοντέλο προβλέπει ότι οι μαύρες τρύπες μπορεί να σχηματιστούν σε επίπεδα ενεργείας τουλάχιστον στα 9,5 TeV σε έξι διαστάσεις και στα 11,9 TeV σε 10 διαστάσεις.\nΠηγές: Sunday Express, http://apocalypsejohn.com


Το Huawei G10 θα κυκλοφορήσει εκτός Κίνας ως Mate 10 Lite\nΣτις 22 Σεπτεμβρίου περιμένουμε την παρουσίαση του Huawei G10 με κωδική ονομασία Maimang 6. Και μάλιστα είχαμε την ευκαιρία μέσω φωτο-διαρροών να δούμε και κάποιες εικόνες από την επερχόμενη συσκευή.\nΌμως, σύμφωνα με τελευταίες πληροφορίες, η προαναφερόμενη συσκευή θα κυκλοφορήσει τελικά με διαφορετικό όνομα. Και ποιό θα είναι αυτό? Huawei Mate 10 Lite. Την συγκεκριμένη πληροφορία διέρρευσε ο γνωστός Evan Blass (@evleaks). Και σίγουρα δεν μας κάνει ιδιαίτερη εντύπωση το "μέγεθος" του ονόματος, αν αναλογιστούμε τον bezel-less σχεδιασμό με οθόνη 18:9 και τις 4 κάμερες που θα διαθέτει η συσκευή, κάτι που την καθιστά πρώτη συσκευή της Huawei με 2 dual cameras setup.\nΛογικό λοιπόν η εταιρεία να ήθελε για τη συγκεκριμένη συσκευή ένα πιο "πιασάρικο" όνομα από το απλό G10.\nΌσο για τα χαρακτηριστικα της επερχόμενης συσκευής, αυτή θα διαθέτει οθόνη 5.9'' με ανάλυση 1080Χ2160 και με αναλογία screen-to-body 83%. Ο επεξεργαστής θα είναι ο Kirin 659 με 4GB ram και 64GB αποθηκευτικό χώρο. Η μπαταρία του Huawei Mate 10 Lite θα είναι 3340mAh.\nΟι κάμερες (4 στο σύνολο) που θα διαθέτει η συσκευή είναι στο πίσω μέρος 16Mp + 2Mp, ενώ μπροστά είναι 13Mp + 2Mp.\nΑύριο (22/9) η συσκευή θα παρουσιαστεί σαν Maimang 6, όμως στις 16 Οκτωβρίου που θα παρουσιαστεί επίσημα το Mate 10, τότε θα πάρει και την επίσημη ονομασία της ως Mate 10 Lite.\nΗ συσκευή θα τρέχει Oreo 8.1 μέσω του EMUI 5.1 και θα είναι διαθέσιμη σε black, gold και blue αποχρώσεις. Η τιμή για το Mate 10 Lite αναμένεται κάπου στα 379€ για την Ευρώπη με τις πρώτες αποστολές να ξεκινάνε στα μέσα Νοεμβρίου.


Lumenflon Nordic Τηγάνι Αντικολλητικό Αλουμινίου 28cm – Super Market Deals\nLumenflon Nordic Τηγάνι Αντικολλητικό Αλουμινίου 28cm\nLUMENFLON nordic τηγάνια σε διάφορες διαστάσεις. Υψηλής ποιότητας ανοιξείδωτα σκεύη με μεγάλο πάχος λόγω της τριπλής αντικολλητικής επίστρωσης PTFE που επιτρέπουν την ομοιόμορφη κατανομή θερμότητας για άψογο μαγείρεμα και διατήρηση της θερμοκρασίας των τροφίμων. Εργονομική σχεδίαση για εύκολο και ασφαλές κράτημα αλλά και για χρήση του φούρνου. Ιδανικά και για επαγγελματική χρήση απαλλαγμένα από PFOA. Αποκτήστε τη σειρά LUMENFLON nordic τηγάνια και χαρίστε το απόλυτο επαγγελματικό γεύμα στους αγαπημένους σας!\n-Επιτρέπεται η χρήση του πλυντηρίου πιάτων.\n-Κατάλληλα για επαγωγική, ηλεκτρική, κεραμική και υγραερίου εστία.\n-Κατασκευασμένα από ασφαλές υλικό- κατάλληλο για επαφή με τρόφιμα.\n-Συνίσταται το πλύσιμο με ζεστό νερό και σαπούνι πιάτων. Πριν την πρώτη χρήση, χρησιμοποιείστε χαρτί ή πετσέτα για να αλείψετε με φυτικό λάδι το σκεύος.\nLUMENFLON nordic τηγάνια σε διάφορες διαστάσεις.\nMy Market 20,27 € 28,95 € 08/10/2020\nVapona Mini Extra Σκοροκτόνo Άοσμο 4+2 τεμ Δώρο\nΆννα Λύση Κρεμάστρα Περιστρεφόμενη Ν.117 4τεμάχια\nChef Basics Image Χύτρα Ταχύτητος 7L\nChef Classics Ταψί Αλουμινίου Αντικολητικό Μπρονζέ 26cm\nSanitas Κλασική Διαφανής Μεμβράνη Εύκολο Κόψιμο 30m\nTabletop Classic Σετ Σερβιρίσματος Προσελάνης Λευκό 4τεμάχια


Όταν το «Μαρακανάζο» του 1950 «σκότωσε» τη Βραζιλία\nHome Αφιερώματα Όταν το «Μαρακανάζο» του 1950 «σκότωσε» τη Βραζιλία\nΒραζιλία. Η ποδοσφαιρομάνα του πλανήτη που δεν μπορεί να δεχτεί εύκολα την ήττα σε εθνικό επίπεδο. Μια αποτυχία στην Βραζιλία δεν συνιστούσε απλά μία τραγωδία, αλλά ένα εθνικό πένθος. Ένα γκολ που δεν έφερνε απλώς την απώλεια ενός τροπαίου, αλλά την απώλεια ζωών. Το Μαρακανά έγινε στις 16 Ιουλίου 1950, ένα γήπεδο που δεν αντιλαλούσε μόνο τη στενοχώρια και τη θλίψη των θεατών, αλλά έγινε τόπος μαρτυρίου για 200.000 βραζιλιάνικες καρδιές. Η εθνική Βραζιλίας έχασε έναν ολοδικό της τίτλο, έναν τίτλο που πανηγύρισε πριν καν τον διεκδικήσει και τον στερηθεί. Το «Μαρακανάζο», δηλαδή «το κάζο του Μαρακανά», έγινε η μεγαλύτερη εθνική τραγωδία της Βραζιλίας.\nΗ διοργάνωση του Παγκοσμίου Κυπέλλου 1950 ανατέθηκε στη Βραζιλία. Από την τελευταία διοργάνωση είχαν περάσει μια ντουζίνα χρόνια λόγω του Β’ Παγκοσμίου Πολέμου και η χώρα του καφέ κρίθηκε ως η καταλληλότερη για την επανέναρξη του θεσμού.\nΜε άγχος απ’ τους ομίλους η Βραζιλία, με μόνο έναν αντίπαλο η Ουρουγουάη\nΓενικώς, η Βραζιλία δεν δυσκολεύτηκε στον όμιλο της αν και υπήρξε και ο φόβος αποκλεισμού όταν ήρθε η ισοφάριση σε 2-2 στο τέλος από την Ελβετία στη φάση των ομίλων, με συνέπεια να παίζει «τελικό» για την πρόκριση με τη Γιουγκοσλαβία στην 3η αγωνιστική. Αν δεν ήταν ο τραυματισμός από ένα αφύλαχτο δοκάρι στο μισοτελειωμένο «Μαρακανά» (οι εργασίες ολοκληρώθηκαν το 1965) που άνοιξε το κεφάλι του αρχηγού των «πλάβι», Ράικο Μίτιτς, βγαίνοντας απ’ τον αγωνιστικό χώρο, ίσως να μην νικούσε με 2-0. Τελικά, η Βραζιλία τερμάτισε πρώτη με 5 βαθμούς μπροστά απ’ τη Γιουγκοσλαβία, Ελβετία και Μεξικό.\nΑπ’ την άλλη, η Ουρουγουάη χρειάστηκε να προκριθεί από έναν όμιλο… δύο μόνον ομάδων (!), αφού οι δεκάδες αρνήσεις συμμετοχής και οι αποκλεισμοί χωρών για διάφορους λόγους, την άφησαν στο 4ο γκρουπ μόνο με τη Βολιβία αντίπαλο. Το τελικό 8-0 την έστειλε στο τελικό όμιλο, μέθοδο διοργάνωσης που προτίμησε η FIFA βλέποντας ότι με τα λιγοστά νοκ-άουτ παιχνίδια των προηγουμένων τουρνουά, έχανε έσοδα.\nΤα πρωτοσέλιδα και ομιλίες νίκης πριν τον τελικό!\nΤο πρωί της 16ης Ιουλίου 1950, η εφημερίδα «O Mundo» έβγαλε πρωτοσέλιδο τίτλο «Brasil Campeao 1950!» πριν από τη διεξαγωγή της αναμέτρησης. Οι Βραζιλιάνοι είχαν συνθέσει ήδη μία σάμπα χορογραφία με την ονομασία «Βραζιλία, οι νικητές», την οποία θα εκτελούσαν με το τελευταίο σφύριγμα του διαιτητή. Ο πρόεδρος της FIFA και εμπνευστής του Παγκοσμίου Κυπέλλου, Ζιλ Ριμέ, είχε ετοιμάσει τον συγχαρητήριο λόγο προς τη Βραζιλία στα πορτογαλικά. Τα 22 χρυσά μετάλλια της «σελεσάο» για τους παίκτες ήταν έτοιμα. Ακόμη, ο δήμαρχος του Ρίο ντε Ζανέιρο, Άνζελο Μέντες ντε Μοράες, εκφώνησε ένα παιάνα για την ομάδα του Φλάβιο Κόστα: «Εσείς, οι παίκτες, που σε λιγότερο από μερικές ώρες θα στεφθείτε πρωταθλητές από εκατομμύρια συμπατριώτες! Εσείς, που δεν έχετε αντίπαλο σε ολόκληρο το ημισφαίριο. Εσείς, που θα υπερβείτε κάθε άλλον ανταγωνιστή. Εσείς, που ήδη σας χαιρετώ ως νικητές», ανέφερε στον λόγο του.\nΟι απαγορεύσεις της αστυνομίας σε 200.000 κόσμο\nΓια την κυβέρνηση της Βραζιλίας, το Μουντιάλ ήταν μία ευκαιρία εθνικής ενότητας, έτσι η χώρα κατασκεύασε το μεγαλύτερο ποδοσφαιρικό γήπεδο του κόσμου, το «Μαρακανά», που πήρε την ονομασία του από ένα είδος παπαγάλου που ζει στο Ρίο. Το επιβλητικό τσιμεντένιο κτίσμα μπορούσε να φιλοξενήσει 180.000 θεατές επισήμως, ωστόσο στον «τελικό» της διοργάνωσης, φήμες αναφέρουν ότι χώρεσε 210.000 κόσμο. Εξ αυτών, μόλις 100 Ουρουγουανούς…!\nΗ Αστυνομία της χώρας χρειάστηκε να κάνει συντονισμένη προσπάθεια για να αποτραπούν δυσάρεστα κυρίως λόγω συνωστισμού. 5.000 αστυνομικοί μαζί με ειδικές μονάδες του στρατού, του ναυτικού και της αεροπορίας βρέθηκαν ως μέτρο πρόληψης μετά από σκηνές που εκτυλίχθηκαν μερικές ημέρες νωρίτερα στον αγώνα με την Ισπανία, όταν έχασαν τη ζωή τους δύο άνθρωποι και άλλοι 260 τραυματίστηκαν, τρέχοντας στις θέσεις του γηπέδου.\nΗ εντολή της αστυνομίας προς τους φιλάθλους ήταν να μην φέρουν μαζί τους βεγγαλικά για να υποδεχθούν τις ομάδες ή για να πανηγυρίσουν κάποιο τέρμα, ενώ απαγορεύτηκαν ακόμα και οι πωλήσεις πορτοκαλιών και αναψυκτικών έξω από το γήπεδο, υπό τον φόβο της χρήσης τους ως «πολεμοφόδια» εναντίον του διαιτητή. Ωστόσο, όταν η εθνική Βραζιλίας παρατάχθηκε στον αγωνιστικό χώρο, χιλιάδες βεγγαλικά και πυρσοί έκαναν την εμφάνισή τους στις κερκίδες του «Μαρακανά». Οι φροντιστές του γηπέδου έπιασαν τις σκούπες κι άρχισαν να καθαρίζουν τον αγωνιστικό χώρο για να διεξαχθεί απρόσκοπτα το παιχνίδι.\n«Κατήφορος» στο γήπεδο και γκολ η Βραζιλία\nΟ Αντεμίρ, πρώτος σκόρερ του τουρνουά με 8 γκολ μέχρι εκείνο το σημείο, είχε δύο σουτ και ο Ζαΐρ μία καλή εκτέλεση φάουλ μέσα στα πρώτα τέσσερα λεπτά. Ο «κατήφορος» στο «Μαρακανά» ήταν εμφανής, με τη Βραζιλία να ολοκληρώνει το 1ο ημίχρονο έχοντας 17 τελικές προσπάθειες, πέντε εκ των οποίων του Αντεμίρ!\nΑπ’ την άλλη, η «σελέστε» είχε ένα δοκάρι του Ομάρ Μίγκες στο 37′ κι ενώ δέκα λεπτά νωρίτερα, ο Ρουμπέν Μοράν, που έκανε ντεμπούτο με την εθνική Ουρουγουάης, είχε μεγάλη ευκαιρία σουτάροντας αμαρκάριστος μέσα από τη μεγάλη περιοχή. Οι δύο ομάδες πήγαν στα αποδυτήρια ισόπαλες 0-0. Η Βραζιλία χρειαζόταν απλώς μια ισοπαλία για να πανηγυρίσει το τρόπαιο, ενώ η Ουρουγουάη περίμενε στο γήπεδό της και προσπαθούσε να χτυπήσει στην κόντρα αντεπίθεση.\nΣτο 2ο ημίχρονο, ήρθε και το γκολ για την Βραζιλία. Ο Φριάσα έπιασε ένα κακό σουτ, αλλά ο Ρόκε Μάσπολι, που μέχρι τότε είχε κρατήσει το μηδέν, δεν αντέδρασε σωστά και το 1-0 ήταν γεγονός. Το γήπεδο εξερράγη πραγματικά απ’ τους πανηγυρισμούς των φιλάθλων και όλοι πίστεψαν ότι το τρόπαιο ήταν δικό τους!\nΕντούτοις, ο Ουρουγουανός αρχηγός Ομπντούλιο Βαρέλα, ένας σκληροτράχηλος αμυντικός μέσος φώναξε αμέσως στους παίκτες να συγκεντρωθούν στον αγώνα και να πάνε για τη νίκη. Μάλιστα, αυτός ο τύπος είχε μαζέψει πριν τον αγώνα μπόλικες εφημερίδες της «O Mundo», τις είχε στρώσει στην τουαλέτα του ξενοδοχείου της αποστολής της Ουρουγουάης και είχε καλέσει τους συμπαίκτες του να τις… ουρήσουν ομαδικά!\nΜετά το γκολ, η Ουρουγουάη άρχισε να παίρνει τα «ηνία», με τους Βραζιλιάνους να μην μπορούν να αντιδράσουν. Στο 66′, η τρίτη μεγάλη προσωπικότητα του ρόστερ του Χουάν Λόπες, ο Χουάν Αλμπέρτο Σκιαφίνο της Πενιαρόλ έκανε το 1-1 και προκάλεσε για πρώτη φορά αισθήματα ανησυχίας στους Βραζιλιάνους.\nΣτο 79′ και ενώ οι γηπεδούχοι δεν είχαν δημιουργήσει κάποια άλλη αξιόλογη φάση μετά από την ισοφάριση, ο Χούλιο Πέρες έκλεψε την μπάλα από τον Ζαΐρ. Έκανε το 1-2 με τον Μίγκες και στη συνέχεια με τον Γκίτζα, στον οποίο άφησε την μπάλα τελικά. Ο εξτρέμ της Πενιαρόλ έφυγε από δεξιά, μπερδεύοντας τον τερματοφύλακα και Μοασίρ Μπαρμπόζα. Ο μέχρι εκείνη τη μέρα άτρωτος τερματοφύλακας σε όλο το προηγούμενο τουρνουά είχε χάσει τη φάση. Ο Γκίτζα είχε πιάσει ένα χαμηλό σουτ στο πρώτο δοκάρι και τον είχε νικήσει, κάνοντας την ανατροπή και το 1-2.\nΟι φίλαθλοι εντός και εκτός «Μαρακανά» πάγωσαν. «Μόνο τρεις άνθρωποι, μόνο με μία κίνησή τους, έχουν σιγήσει το ‘Μαρακανά’. Ο Φρανκ Σινάτρα, ο Πάπας Παύλος ο 2ος και εγώ», ήταν η περίφημη ρήση του Γκίτζα για το γκολ που σημείωσε.\nΟ κόσμος δεν αντιλήφθηκε ότι τελείωσε ο αγώνας\nΟι Βραζιλιάνοι κυνηγούσαν άναρχα το γκολ της ισοφάρισης που θα τους έδινε και το τρόπαιο, χωρίς όμως να μπορούν να παίξουν οργανωμένα. Στο 90′ η «σελεσάο» είχε κερδίσει κόρνερ. Ο Ουρουγουανός αμυντικός Στσούμπερ Γκαμπέτα έφτασε πρώτος στην μπάλα και την έπιασε με τα χέρια. «Τι κάνεις ρε ζώο;», φώναξε ο συμπαίκτης του Ροντρίγκες Αντράντε. Ήταν ένας από τους πολλούς ποδοσφαιριστές που δεν είχαν καταλάβει τι είχε συμβεί. Ο διαιτητής είχε σφυρίξει τη λήξη του αγώνα. Η Ουρουγουάη… παρέμενε πρωταθλήτρια κόσμου και η Βραζιλία θα βυθιζόταν στον πένθος μέσα στο σπίτι της. Με το τελευταίο σφύριγμα του αγώνα, οι Ουρουγουανοί παίκτες έτρεξαν να αγκαλιάσουν τον Άγγλο διαιτητή Τζορτζ Ρίντερ.\nΔιαβάστε επίσης: Όταν ο Πάολο Ρόσι “σκότωσε” την Βραζιλία\nΟι οπαδοί στις κερκίδες άρχισαν το δάκρυα και το θρήνο. «Η σιωπή ήταν νοσηρή, μερικές φορές πολύ δύσκολη να την αντέξεις», δήλωνε αργότερα ο Ζιλ Ριμέ. Αρκετοί φίλαθλοι έμειναν ακίνητοι στις θέσεις τους για ένα τέταρτο της ώρας. Δεν μπορούσαν να πιστέψουν ότι χάθηκε αυτό το τρόπαιο μέσα στο σπίτι τους! Οι ποδοσφαιριστές της Βραζιλίας έκλαιγαν απαρηγόρητοι. Ο Ριμέ παρέδωσε το τρόπαιο στην Ουρουγουάη χωρίς καμία ειδική τελετή, αφού οι διοργανωτές, λόγω της σιγουριάς τους, δεν είχαν διαθέσιμη ούτε σημαία, ούτε εθνικό ύμνο της Ουρουγουάης.\nΟ προπονητής της Βραζιλίας, σύμφωνα με φήμες της εποχής, έφυγε από το γήπεδο ντυμένος καλόγρια για να μην τον αναγνωρίσουν. Έξω από το γήπεδο, φίλαθλοι γκρέμισαν την προτομή του δημάρχου του Ρίο. Η εθνική Βραζιλίας δεν έδωσε άλλο παιχνίδι για δύο χρόνια και αγωνίστηκε ξανά στο «Μαρακανά» μετά από τέσσερα χρόνια. Άλλαξε επίσης τις εμφανίσεις της, αφού η λευκή φανέλα θεωρήθηκε «καταραμένη». Ήταν τότε που υιοθετήθηκε, η κίτρινη και πράσινη από τη σημαία της χώρας.\nΠολλοί φίλαθλοι πήδηξαν από τις κερκίδες του πανύψηλου σταδίου και αυτοκτόνησαν, υπό το ψυχολογικό βάρος. Άλλοι υπέστησαν καρδιακή προσβολή μέσα στο γήπεδο. Οι γιατροί του γηπέδου προσέφεραν πρώτες βοήθειες σε 169 άτομα για υστερία και άλλα προβλήματα. Έξι διακομίστηκαν στο νοσοκομείο, σοβαρά άρρωστοι. Τελικά, τα επιβεβαιωμένα θύματα του τέρματος που σημείωσε ο Γκίτζα ανέρχονταν σε τουλάχιστον 90. Ήταν μια κοινωνία που δεν άντεχε την ήττα.\nΑθλητικοί δημοσιογράφοι παραιτήθηκαν και η χώρα βυθίστηκε στο πένθος για εβδομάδες. «Οι επιζήσαντες εκείνου του απάνθρωπου απογεύματος πίστεψαν ότι ποτέ ξανά δεν θα μπορούσαν να είναι χαρούμενοι. Ό,τι συνέβη στις 16 Ιουλίου 1950, αξίζει μία συλλογική μνήμη, όπως το μνημείο του αγνώστου στρατιώτη. Αυτά είναι τα πράγματα που χτίζουν έθνη, ένας λαός να πνίγεται στον πόνο του», έγραψε ο Βραζιλιάνος δημοσιογράφος και συγγραφές Κάρλος Έιτορ Κόνι.\nΟ «καταραμένος» Μπαρμπόζα\nΟ Μπαρμπόζα θεωρείτο εξαιρετικός τερματοφύλακας της εποχής, ωστόσο τα δύο γκολ που δέχθηκε, υπέγραψαν και την προσωπική καταδίκη. Επικρίθηκε όσο κανείς άλλος παίκτης εκείνης της ομάδας, αφού αρκετοί φίλαθλοι θεωρούσαν ότι μπορούσε να ενεργήσει πιο γρήγορα στις δύο φάσεις των τερμάτων της Ουρουγουάης. Αν και παρέμεινε στη εθνική ομάδα για ακόμη τρία χρόνια, δεν κατάφερε ποτέ να ξεπεράσει όλη αυτήν την κριτική, η οποία συνδυαζόταν στα γήπεδα από ρατσιστική επίθεση. Προσπάθησε να σπάσει την κατάρα κάνοντας μπάρμπεκιου πάνω στα ξύλινα δοκάρια που είχε δεχθεί τα γκόλ, θάβοντας μερικά άλλα κομμάτια, αλλά μάταια…\nΟ «καταραμένος» Μπαρμπόζα δεν κατάφερε να διαφύγει της φήμης του ούτε δεκαετίες αργότερα. Το 1993, ο πρόεδρος της ποδοσφαιρικής ομοσπονδίας της χώρας, Ρικάρντο Τεϊσέιρα, δεν του επέτρεψε να γίνει ο τηλεοπτικός σχολιαστής σε αγώνα της Βραζιλίας, ενώ έχει εκδιωχθεί και από προπόνηση της εθνικής ομάδας, για να μην μεταφέρει την «κατάρα» του. Το 1994, προγραμμάτιζε να συναντήσει τον τότε τερματοφύλακα της «σελεσάο» που όδευε για την κατάκτηση του Μουντιάλ, Κλαούντιο Ταφαρέλ, όμως ο προπονητής Μάριο Ζαγκάλο απαγόρευσε τη συνάντηση!\nΔιαβάστε αναλυτικά: Μοασίρ Μπαρμπόσα Νασιμέντο: Ο «καταραμένος» τερματοφύλακας της Βραζιλίας\nΤην ώρα που κανείς δεν έχει εντοπίσει επισήμως το μπαρ όπου διασκέδασε ο Βαρέλα στο Ρίο μετά από τη νίκη (οι ιστορίες τον θέλουν σε τρία διαφορετικά μπαρ ταυτόχρονα), την ώρα που οι συμπαίκτες του είχαν μείνει πίσω στο ξενοδοχείο «Paysandu» να πανηγυρίζουν, είχε αρχίσει ήδη η ανασύνταξη της νέας Βραζιλίας.\nPrevious article16/07: Στον αθλητισμό σαν σήμερα\nNext article17/07: Στον αθλητισμό σαν σήμερα


Αξεσουάρ | RelaxoPet\nΤο σφαιρικό τέλειο αξεσουάρ\nΜερικές φορές είναι τα μικρά επιπλέον πράγματα που κάνουν κάτι πολύτιμο ακόμη πιο πολύτιμο.\nΤο τμήμα σχεδιασμού μας ανταποκρίθηκε στον μεγάλο αριθμό αιτημάτων πελατών και τώρα προσφέρουμε χρήσιμα αξεσουάρ γύρω από τις μονάδες ήχου του RelaxoPet.\nΑυτή η πρακτική τσάντα θα σας εμπνεύσει και εσείς.\nΤέλεια προστασία για το ηχοσύστημα του RelaxoPet σε δροσερό μαύρο βλέμμα τζιν.\nΜε γάντζο για αμέτρητες εφαρμογές και προστασία.\n• Τσάντα RelaxoPet σε εμφάνιση τζιν με επένδυση\n• ενσωματωμένη κορυφή πλέγματος\n• Άγκιστρο ασφάλισης\nΠερισσότερα από μια πρακτική περίπτωση για την προστασία της μονάδας ήχου του RelaxoPet.\nΕκτός από την αντίστοιχη διακοπή συντονισμού, το σετ Travel & Transport είναι ιδανικό για προσάρτηση σε όλα τα ρείθρα, κουτιά μεταφοράς και όταν ταξιδεύετε. Εκτός από το κιτ τοποθέτησης, περιλαμβάνεται ένας ισχυρός προσαρμογέας αυτοκινήτου USB 12V και ένα πολύ μακρύ καλώδιο φόρτισης USB, ώστε να μπορείτε επίσης να φορτίζετε τη μονάδα ήχου εν κινήσει.\n• Θήκη μεταφοράς RelaxoPet με διακοπή συντονισμού\n• Φορτιστής αυτοκινήτου 12 V USB\n• Κιτ τοποθέτησης για θήκη μεταφοράς\n• Καλώδιο επίπεδης φόρτισης USB


Δυναμική προς τα κάτω: Ο Ερντογάν και οι δημοσκοπήσεις - CNN.gr\nΤρίτη, 11 Μαϊος 2021 22:02\nΣύμφωνα με τις πρόσφατες δημοσκοπήσεις, ο Ρεετζέπ Ταγίπ Ερντογάν (αριστερά) θα έχανε τις εκλογές σε μια άμεση αντιπαράθεση και με τον δήμαρχο της Κωνσταντινούπολης Εκρέμ Ιμάμογλου (δεξιά) και με τον δήμαρχο της Άγκυρας Μανσούρ Γιάβας.\t AP Photo/Emrah Gurel\nΠαρόλο που οι επόμενες προεδρικές και βουλευτικές εκλογές στην Τουρκία απέχουν δύο χρόνια, ο προεκλογικός αγώνας έχει ήδη ξεκινήσει ανεπίσημα.\nΤο αίτημα της αντιπολίτευσης για πρόωρες εκλογές αυξάνει την πολιτική ένταση. Κοιτώντας τα αποτελέσματα των δημοσκοπήσεων είναι πολύ απίθανο όμως η κυβέρνηση να ενδώσει στις απαιτήσεις της αντιπολίτευσης για πρόωρες κάλπες.\nΣύμφωνα με νέα έρευνα της έγκυρης εταιρίας Istanbul Economic Research, μόλις 26.3% καταγράφεται πως θα ψήφιζε το κυβερνών κόμμα AKP σήμερα. Αυτό είναι το πιο χαμηλό αποτέλεσμα στα χρονικά των δημοσκοπήσεων, επισημαίνουν πολιτικοί παρατηρητές. Στις τελευταίες εκλογές του 2018 το κόμμα του κυρίου Ερντογάν έλαβε 42% των ψήφων. Την πλειοψηφία στη Βουλή εξασφαλίζει η συνεργασία με το ακροδεξιό συγκυβερνών Κόμμα Εθνικιστικής Δράσης (ΜHP). Σε σχέση με τις προηγούμενες εκλογές οι δημοσκοπήσεις δείχνουν μικρότερα ποσοστά και για το ΜΗΡ του κ. Ντεβλέτ Μπαχτσελί.\nΤο μήνυμα των ερευνών είναι ξεκάθαρο: Εάν γινόταν σήμερα εκλογές η κυβέρνηση θα έχανε την πλειοψηφία.\nΠολιτικά παίζει ρόλο το γεγονός ότι η αντιπολίτευση δημοσκοπικά δεν φαίνεται να επωφελείται από την αδυναμία της κυβέρνησης. Το σοσιαλδημοκρατικό κόμμα CHP φτάνει μόλις σε 18% -κάτω πέντε μονάδες από το αποτέλεσμα των εκλογών του 2018.\nΓια τον κ. Ερντογάν η ατονία της αντιπολίτευσης αποτελεί μόνο μικρή παρηγοριά καθώς τα δημοσκοπικά αποτελέσματα για τον ίδιο είναι ακόμα πιο δυσάρεστα - και έχουν πάρει μια δυναμική προς τα κάτω τελευταία.\nΕνώ, σύμφωνα με έρευνα της εταιρείας Yöneylem, ο αριθμός των Τούρκων ψηφοφόρων που θα υποστήριζαν τον νυν πρόεδρο στις επόμενες κάλπες ανέρχεται σε 37% αυτοί που απαντούν θετικά στην πρόταση «Δεν θα ψήφιζα τον Ερντογάν ποτέ» είναι 48%. Σύμφωνα με τους δημοσκοπήσεις αυτός ο αριθμός αυξάνεται συνεχώς.\nΤα αποτελέσματα αυτά επιβεβαιώνονται σε νέα έρευνα της Istanbul Economic Research κατά την οποία ο κ. Ερντογάν χάνει πόντους στηδημοτικότητα από το Σεπτέμβριο του 2020 και έχει φτάσει τώρα σε κατώφλι χάνοντας την αίγλη του αήττητου.\nΗ πτώση της δημοτικότητας του προέδρου μπορεί να χαρακτηριστεί ως ίσως η πιο σημαντική εξέλιξη της εσωτερικής πολιτικής της Τουρκίας των τελευταίων μηνών. Η εξέλιξη αυτή έχει προφανώς βαρυσήμαντες πολιτικές επιπτώσεις. Μετά την αλλαγή του Συντάγματος ο πρόεδρος παίζει κυρίαρχο ρόλο στο πολιτικό σύστημα, δίπλα σε μία αποδυναμωμένη Εθνοσυνέλευση. Για ρόλο νέου σουλτάνου γίνεται λόγος σε δημοσιογραφικά και αλλά σχόλια.\nΣύμφωνα με τις πρόσφατες δημοσκοπήσεις, ο κ. Ερντογάν θα έχανε τις εκλογές σε μια άμεση αντιπαράθεση και με τον δήμαρχο της Κωνσταντινούπολης Εκρέμ Ιμάμογλου και με τον δήμαρχο της Άγκυρας Μανσούρ Γιάβας. Ο Γιαβάς έχει προβάδισμα γιατί βρίσκει υποστήριξη και στους εθνικιστές και συντηρητικούς λένε οι δημοσκοπήσεις.\nΤα άσχημα αποτελέσματα για τον Τούρκο πρόεδρο και την κυβέρνηση οφείλονται κυρίως στην δυσμενή οικονομική κατάσταση. Για τους μισούς Τούρκους ψηφοφόρους ο πρόεδρος φέρνει προσωπικά την ευθύνη για την οικονομική εξαθλίωση.\nΣε πρόσφατη σφυγμομέτρηση της İstanbul Economic Research 74% των ερωτηθέντων απάντησαν ότι η κατάσταση της οικονομίας είναι κακή ή πολύ κακή. Μόνο 12% είχαν μια θετική άποψη.\nΤην ίδια στιγμή άλλο ένα δημοσίευμα καταδεικνύει το βάθος της κρίσης. Ενώ επίσημα ο αριθμός των ανέργων είναι 4 εκατομμύρια, οικονομολόγοι υποστηρίζουν ότι μερεαλιστικούς υπολογισμούς η πραγματική ανεργία ανέρχεται σε 10 εκατομμύρια, δηλαδή ένα ποσοστό άνω των 30%.\nΗ πορεία της οικονομίας είναι η «αχίλλειος πτέρνα» της κυβέρνησης και μια βραχυπρόθεσμη βελτίωση δεν είναι ορατή.\nΈνας πρόσθετος πονοκέφαλος για τους σχεδιαστές της εκλογικής στρατηγικής του κ. Ερντογάν είναι η έλλειψη υποστήριξης από την νεολαία. Στις επόμενες εκλογές ο αριθμός των ψηφοφόρων που ψηφίζουν για πρώτη φορά θα είναι περίπου επτά εκατομμύρια. Οι δημοσκοπήσεις δείχνουν σαφή προβάδισμα της αντιπολίτευσης σε αυτή την ανερχόμενη κοινωνική ομάδα, με πιο δημοφιλές κόμμα το CHP.\nΟι πρόσφατες δημοσκοπήσεις κρούουν τον κώδωνα του κινδύνου για τον κύριο Ερντογάν και την παράταξη του.\nΌμως θα ήταν λάθος να υποτιμήσει κανείς τον πολιτικό που έχει κυριαρχήσει την δημόσια ζωή της Τουρκίας για σχεδόν δυο δεκαετίες και δεν δίνει ένδειξη ότι θέλει να φύγει από την εξουσία σύντομα. Αντιθέτως, δεν παύει να ψάχνει τρόπους να κινητοποιήσει τους οπαδούς του. Μένει βέβαια να δούμε πως θα το κάνει όσον πλησιάζει η ημερομηνία των εκλογών.\nΈνα ισχυρό όπλο στα χέρια του κ. Ερντογάν αποτελούσε ανέκαθεν και εξακολουθεί να αποτελεί η εξωτερική πολιτική. Το δεδομένο αυτό το ξέρουν από πρώτο χέρι οι Έλληνες.\nΗ κοινή γνώμη και η εξωτερική πολιτική θα μας απασχολήσει στο δεύτερο μέρος της ανάλυσης αυτής. Εκτός των πυλών τα πράγματα δημοσκοπικά είναι σαφώς καλύτερα για τον κ. Ερντογάν.\nΑΠΟΨΕΙΣ\t· ΤΟΥΡΚΙΑ\t· ΡΕΤΖΕΠ ΤΑΓΙΠ ΕΡΝΤΟΓΑΝ\t· ΕΛΛΗΝΟΤΟΥΡΚΙΚΑ\t· ΕΥΡΩΠΑΙΚΗ ΕΠΙΤΡΟΠΗ\t· ΕΚΛΟΓΕΣ\t· ΔΗΜΟΣΚΟΠΗΣΕΙΣ


Πρωτοβουλία Ενεργών Πολιτών Ερμιόνης: 2021-06-13\nΑπό σήμερα αναπαύεται στο χώμα της πατρίδας της που αγάπησε και τίμησε με τη φυσική της παρουσία και τον χρωματικό της χρωστήρα.\nΗ Άργη Μάγκου, φανατική αναγνώστρια του Περιοδικού μας «Στην Ερμιόνη άλλοτε και τώρα» είχε στείλει σε μένα προς δημοσίευση μία επιστολή για την Ανθούλα. Εκείνη με την ταπεινότητα που την διέκρινε την βρήκε υπερβολικά εγκωμιαστική και δεν θέλησε να δημοσιευτεί. «Βάλε την όταν θα πεθάνω» μου είπε. Αυτό λοιπόν κάνω.\nΓΡΑΜΜΑ ΣΤΗΝ ΑΝΘΟΥΛΑ\n«Κοιμήθηκα κι ονειρεύτηκα ότι η ζωή είναι χαρά.\nΞύπνησα και είδα ότι είναι χρέος.\nΕργάστηκα και το χρέος έγινε χαρά»\nΕίχα κάποτε διαβάσει αυτά τα λόγια και τα θυμάμαι ακόμη. Τον συγγραφέα τους δεν τον θυμάμαι πια. Μπορούσαν όμως να είναι και δικά σου λόγια Ανθούλα.\nΤα εγκώμια δεν σου αρέσουν, αλλά η αλήθεια προστάζει. Είμαι περήφανη για τη φιλία που με συνδέει με την Ηρώ από τα παιδικά μας χρόνια και με σένα έπειτα. Φιλία οικογενειακή και αγάπη είχαν οι μητέρες μας, η Λούλα Γκολεμά-Λαζαρίδου και η Κική παπαδοπούλου-Μάγκου. Η Λούλα έφυγε πολύ νέα από την επίγεια ζωή. Έμεινε μόνος ο πατέρας σας με τα δυο μικρά κοριτσάκια τους. Από τότε εσύ, στο ορφανεμένο από μάνα σπίτι έδειξες τις χάρες σου και το τι θα γινόσουν. Ήσουν βοήθεια και παρηγοριά στον πονεμένο πατέρα σας, στοργή και χάδι στην μικρούλα Ηρώ. Όλο έκλαιγε το νήπιο. «Θέλω τη μαμά μαμά μου! Θέλω τη μαμά μου!» και συ απαντούσες «Σώπα Ηρώ μου, σώπα, μην κλαις. «Έλα πάμε να της ανάψουμε το καντηλάκι της».\nΠέρασαν χρόνια. Πόλεμος. Κατοχή. Εμφύλιος. Δύστυχα, καταστροφικά χρόνια, με μόνη ελπίδα την ειρήνη. Επιτέλους ήρθε ο καιρός της ανασυγκρότησης.\nΣτο ύψος των περιστάσεων εσύ, μαζί με την Ηρώ, εργαζόμενες νέες, ωραίες Ελληνίδες με χριστιανική πίστη, ήθος, υποδειγματική συμπεριφορά, είχατε την αναγνώριση και την αγάπη των συνομηλίκων και της κοινωνίας. Προικισμένες με έμφυτα πνευματικά και καλλιτεχνικά χαρίσματα ό, τι περνούσε από τα χέρια σας έπαιρνε ομορφιά, αρχοντιά, λάμψη.\nΣτο φιλόξενο σπίτι σας όλα, ακόμη και τα πιο απλά, το γλυκό του κουταλιού και τα κουλουράκια με τον καφέ στο δίσκο, τα αγριολούλουδα στο βάζο επάνω στο κεντητό τραπεζομάντηλο, ο φουντωτός βασιλικός στη γλάστρα, όλα είχαν άλλη χάρη.\nΜε τον αείμνηστο Δημήτρη Δουρούκο, άξιο δάσκαλο και ξεχωριστό άνθρωπο έκανες τη δική σας ωραία οικογένεια με παιδιά κι εγγόνια. Σε κέρδισε οριστικά η ζωγραφική με το πλούσιο και πατριωτικό, ιδιότυπο ζωγραφικό σου έργο.\nΜε τη συμμετοχή σου στη χορωδία της Ερμιόνης, την ακούραστη και αποτελεσματική βοήθεια σε όλα τα τοπικά ευαγή ιδρύματα και συλλόγους, τη συμπαράσταση σε ιδιαίτερες ανάγκες συμπολιτών μας, άνοιξες και στις νεότερες γενιές με το παράδειγμα και το χαμόγελό σου τον δρόμο της χαράς μέσα από την εργασία και την προσφορά στα κοινά.\nΗ Ερμιόνη είναι περήφανη για σένα. Χρέος και χαρά της ήταν η εκδήλωση τιμής με την έκθεση ζωγραφικής σου «Η Ελληνική ενδυμασία δια μέσου των αιώνων» στο Πνευματικό Κέντρο της πόλης.\nΚαλή συνέχεια Ανθούλα!\nΟ Θεός να δίνει ζωή στα χρόνια σου και να ευλογεί την οικογένειά σου.\nΆργη Μάγκου 2-9-2016\nΗ ΧΡΙΣΤΙΑΝΙΚΗ ΑΔΕΛΦΟΤΗΤΑ ΚΥΡΙΩΝ ΕΡΜΙΟΝΗΣ ΑΠΟΧΑΙΡΕΤΑ ΤΗΝ ΑΝΘΟΥΛΑ\nΣήμερα αποχαιρετήσαμε ένα ακόμα πολυαγαπημένο μα\n& πολύτιμο μέλος της Αδελφότητας μας.\nΤην κα ΑΝΘΟΥΛΑ.\nΑκόμα πιο πολλά ειπώθηκαν.\nΠάμπολλα ένιωσαν και\nνιώσαμε όλοι μας....\nΓια όλους μας στάθηκε ο "Θεόφιλος"της Ερμιόνης...\nΓια την Αδελφότητα μας, ουσιαστικά ΑΣΤΕΙΡΕΥΤΗ ΠΗΓΗ ΑΓΑΠΗΣ...& εκείνη...\nαπό αυτήν τη μεγάλη ΑΓΑΠΗ!\nΤην ΑΓΑΠΗ που μαζί με τη λατρευτη αδερφή της ΗΡΩ στερήθηκαν από μικρά κοριτσάκια από το πρόωρο φευγιο της μητέρας.\nΚι όμως την ΑΝΘΙΣΑΝ!\nΚαι την πολλαπλασίασαν.\nΑγαπημένη μας Ανθούλα, σε αποχαιρετούμε..\nΤούτη τη στιγμή, προτίμησα κάποιους πίνακές σου που έχουν σχέση με το ταξίδι….\nΣε αυτά τα έργα, παιδούλα φορώντας το αγαπημένο σου πορφυρό κόκκινο φόρεμα, βοηθάς τον παππού σου να ράψει το πανί για το μεγάλο ταξίδι….\nΣε κάθε «ταξίδι»… γνώσης, αναζήτησης, δημιουργίας ήσουν δίπλα μας να μας εμπνεύσεις, να μας εμψυχώσεις, να μας βοηθήσεις …να μας δώσεις εναλλακτικές λύσεις στο αδιέξοδο…..\nΟι αφηγήσεις σου, τα παραμύθια, τα όμορφα σχέδιά σου.. με τα μαγευτικά χρώματα... που ταξιδεύουν τα παιδιά στα πολλά εκπαιδευτικά προγράμματα στο Δημοτικό Σχολείο, το Ι.Λ.Μ.Ε. τη Δημοτική Βιβλιοθήκη Ερμιόνης «Απόστολος Γκάτσος», τα βοηθούν να κατανοήσουν τον κόσμο που τα περιβάλλει, τον πολιτισμό μας, τις αξίες, την παράδοση και την ιστορία του τόπου μας, τα ήθη και τα έθιμά μας… με τον πιο μαγικό τρόπο…. Τα έργα σου δεν είναι για όλους εμάς που μεγαλώσαμε στην Ερμιόνη άψυχα αντικείμενα, μπορούν να μιλήσουν και να κινηθούν …. (να μας εμπνεύσουν σε κάθε δραματοποίηση προσεγγίζοντας το έργο σου με τους μικρούς μαθητές…)\nΑνάμεσα στα παιδάκια που βρίσκω στους πίνακες σου ψάχνω να βρω τον εαυτό μου… Οι δημιουργίες σου αν και κουρντισμένες στο μουσικό κουτί της εποχής τους μας υποβάλλουν σε διαφυγές στο όνειρο, το παραμύθι και τη νοσταλγία… ξυπνώντας γλυκές μνήμες από την ανέμελη παιδική μας ηλικία …σε μια Ερμιόνη που αλλάζει…\nΚαλό ταξίδι.. αγαπημένη μας Ανθούλα…\nΘα μας λείψει ο λόγος και η κρίση σου….\nΣκούρτη Δαγρέ Παρασκευή\nΑποχαιρετιστήριο μήνυμα για την κυρία Ανθούλα Λαζαρίδου - Δουρούκου | Χορευτική Ομάδα Ερμιόνης\nΧορευτική Ομάδα Ερμιόνης | Αποχαιρετιστήριο μήνυμα για την κυρία Ανθούλα Λαζαρίδου - Δουρούκου.\nΑΠΟΧΑΙΡΕΤΩΝΤΑΣ ΤΗΝ ΑΝΘΟΥΛΑ ΛΑΖΑΡΙΔΟΥ ΔΟΥΡΟΥΚΟΥ\nΑποχαιρετάμε αύριο στην Ερμιόνη την λαϊκή ζωγράφο και λογοτέχνη, Ανθούλα Λαζαρίδου- Δουρούκου, που έφυγε πλήρης ημερών, σεβασμού, αγάπης, και ευγνωμοσύνης από τους συμπατριώτες της.\nΗ Ανθούλα αφουγκράστηκε την ψυχή, τα οράματα, τις παραδόσεις των ερμιονιτών και αποτύπωσε με τον χρωστήρα αλλά και την πένα της εξαιρετικές εικόνες, ενός κόσμου φανταστικού και πραγματικού, με την ειλικρίνεια και την αθωότητα ενός απλού ανθρώπου που ατενίζει τουςκάμπους και τα πέλαγα.\nΤεράστια η προσφορά της , πολύτιμη κληρονομιά και τεκμήριο μνήμης για τις γενιές που έρχονται.\nΜΕ ΕΓΓΡΑΦΟ - ΚΑΤΑΓΓΕΛΙΑ ΠΡΟΣ ΤΟ ΥΠ. ΕΣΩΤΕΡΙΚΩΝ ΑΠΑΝΤΑ Η ΝΕΔΥΠΕΡ ΓΙΑ ΤΟΝ ΠΑΡΑΝΟΜΟ ΑΠΟΚΛΕΙΣΜΟ ΜΑΣ ΑΠΟ ΤΙΣ ΣΥΝΕΔΡΙΑΣΕΙΣ ΤΩΝ ΕΠΙΤΡΟΠΩΝ ΤΟΥ ΔΗΜΟΥ ΕΡΜΙΟΝΙΔΑΣ\nΌταν στις 8 Φεβρουαρίου σε άρθρο μου με τίτλο " ΕΛΛΕΙΜΜΑ ΔΗΜΟΚΡΑΤΙΑΣ ΣΤΟΝ ΔΗΜΟ ΕΡΜΙΟΝΙΔΑΣ" έκανα λόγο για την υποβάθμιση της δημοκρατικής λειτουργίας στον Δήμο μας, η δημοτική αρχή μίλησε για υπερβολές.\nΑνθούλα, η Ομάδα του Λαογραφικού Κέντρου Κρανιδίου σε αποχαιρετά , βαθύτατα συγκινημένη\nΗ Ομάδα του Λαογραφικού Κέντρου Κρανιδίου σε αποχαιρετά , βαθύτατα συγκινημένη.\nΑνθούλα είμαστε ευτυχείς που σε γνωρίσαμε στο ΛΑΟΓΡΑΦΙΚΟ ΚΕΝΤΡΟ ΚΡΑΝΙΔΙΟΥ\nπαρουσιάζοντας τις Παραδοσιακές φορεσιές από διάφορα μέρη της Ελλάδος.\nΜε αγάπη, χαμόγελο, ορμή εφήβου στάθηκες δίπλα μας και μας βοήθησες στην παρουσίαση.\nΣ ευχαριστούμε, μας έδωσες μαθήματα ζωής, μας δίδαξες για να νιώθεις νέος, πρέπει να παράγεις έργο και πολιτισμό.\nΣαν υπεύθυνη του ΛΑΟΓΡΑΦΙΚΟΥ ΚΕΝΤΡΟΥ ΚΡΑΝΙΔΙΟΥ, δέθηκα μαζί σου, διατήρησα μία φιλία εποικοδομητική για τον τόπο μου και για μένα προσωπικά.\nΑνθούλα η σπάνια θεματολογία σου, πηγάζει από την μεγάλη αγάπη στον τόπο σου, στα ήθη και τα έθιμα μας, από την βαθιά μελέτη βιβλίων αντλούσες θέματα και αποτύπωνες στους πίνακες σου , Ιστορία, Μυθολογία, Ποίηση, Δημοτικά Τραγούδια, τοπικές φορεσιές κ.α.\nΣ ευχαριστώ γι αυτά που που μας δίδαξες.\nΉσουν σπάνιος άνθρωπος.


Η Δημοκρατική Αριστερά στη Κρήτη: 7+1 σκέψεις για την περαιτέρω ιδιωτικοποίηση της ΔΕΗ.\n7+1 σκέψεις για την περαιτέρω ιδιωτικοποίηση της ΔΕΗ.\n#Tου Δημήτρη Χατζησωκράτη\n1. Μετά την απόφαση για πώληση του πλειοψηφικού πακέτου του ΑΔΜΗΕ (των μεγάλων δικτύων μεταφοράς και διανομής ηλεκτρικής ενέργειας), από την κυβέρνηση συνεργασίας ΝΔ – ΠΑΣΟΚ νοείται πως η απελευθέρωση της αγοράς της ενέργειας πρέπει να ολοκληρωθεί με την πώληση της «ΜΙΚΡΗΣ ΔΕΗ», δηλαδή του 30% της όλης δραστηριότητας της ΔΕΗ.\nΑυτό έχει προκύψει από την απόφαση του Υπουργικού Συμβουλίου τον περσινό Ιούλιο, αμέσως μετά την αποχώρηση της ΔΗΜΑΡ από την κυβέρνηση και τα προαπαιτούμενα προς ψήφιση εντός του τρέχοντος Ιουλίου για την εκταμίευση της επόμενης δόσης που οδήγησαν στο προετοιμαζόμενο σχέδιο νόμου που θα συζητηθεί την προσεχή Τρίτη στη Βουλή.\n2. Η προς πώληση ΜΙΚΡΗ ΔΕΗ, σύμφωνα με τα σχέδια θα αποτελείται από τα πάγια ορυχείων και παραγωγής καθώς και μέρος της δραστηριότητας εμπορίας. Θα διαθέτει μίγμα ισχύος από λιγνιτική, υδροηλεκτρική παραγωγή και παραγωγή με καύσιμο φυσικό αέριο, καθώς και μίγμα πελατών υψηλής (βιομηχανικοί καταναλωτές), μέσης (κυρίως βιομηχανικοί- βιοτεχνικοί και εμπορικοί καταναλωτές) και χαμηλής τάσης (οικιακοί καταναλωτές).\n3. Η ΔΗΜΟΚΡΑΤΙΚΗ ΑΡΙΣΤΕΡΑ έχει κατ΄ επανάληψη τονίσει ότι δεν είναι εν γένει αντίθετη σε εκχώρηση τομέων δραστηριότητας και επιχειρήσεων, που το δημόσιο είχε ή περιήλθαν στην κυριότητά του και που προφανώς δεν εντάσσονται στον «σκληρό πυρήνα» των αγαθών και των υπηρεσιών που οφείλει ένα δημοκρατικό κράτος να παρέχει στους πολίτες του.\nΗ ΔΗΜΟΚΡΑΤΙΚΗ ΑΡΙΣΤΕΡΑ τάσσεται υπέρ των νέων σχέσεων δημόσιου και ιδιωτικού τομέα, υπέρ συμπράξεων που να προωθούν την αξιοποίηση και όχι την εκποίηση της δημόσιας περιουσίας. Ούτε υπέρ της κερδοσκοπικής εκχώρησης ρόλων στον ιδιωτικό τομέα, ούτε υπέρ της προώθησης και επαναφοράς συντεχνιακών και πελατειακών λογικών.\nΟι αποκρατικοποιήσεις σύμφωνα με την αντίληψη της ΔΗΜΑΡ δεν μπορεί να γίνονται με λογιστικά κριτήρια, αλλά με γνώμονα την υπεράσπιση του δημόσιου συμφέροντος, την αναπτυξιακή προοπτική της χώρας και πάντα με την πρόνοια για την περιβαλλοντική προστασία και σεβασμό στους κανόνες του εργατικού δικαίου και των εργασιακών σχέσεων.\nΓι αυτό και υπήρξε θετική τοποθέτηση από την πλευρά μας και για την αποκρατικοποίηση του ΟΠΑΠ, των Κρατικών Λαχείων, του ΟΔΙΕ, γι αυτό και η κατ’ αρχήν θετική προσέγγιση για αξιοποίηση εκτάσεων του Δημοσίου και γι αυτό και η σαφής και ξεκάθαρη θέση μας για την αντιμετώπιση μέσω ΣΔΙΤ των λιμένων και αεροδρομίων της χώρας.\n4. Η απελευθέρωση της αγοράς ηλεκτρικής ενέργειας είναι εν ισχύ, με κοινοτική απόφαση και για την Ελλάδα πλήρως από τον Μάρτιο του 2011.\nΗ ΔΗΜΟΚΡΑΤΙΚΗ ΑΡΙΣΤΕΡΑ έχει κατ΄ επανάληψη τονίσει ότι δεν είναι αντίθετη με την απελευθέρωση της αγοράς ενέργειας, είναι όμως ριζικά αντίθετη με τον τρόπο που η κυβέρνηση ΝΔ-ΠΑΣΟΚ την εφαρμόζει.\nΟ δημόσιος έλεγχος της διαχείρισης του συστήματος μεταφοράς και διανομής της ηλεκτρικής ενέργειας αποτελούσε και αποτελεί πάγια θέση μας. Είχε άλλωστε, με επιμονή μας, συμφωνηθεί στην Προγραμματική Συμφωνία της κυβέρνησης εθνικής ευθύνης αλλά παραβιάστηκε μετά από ένα χρόνο.\nΔιαφωνούμε επίσης με τη μεθόδευση για την κατάτμηση και πώληση της ΔΕΗ, όπου όμιλοι επιχειρηματικών συμφερόντων συνωστίζονται για το μοίρασμα του πλούτου της ΔΕΗ.\nΗ ΔΕΗ μπορεί και πρέπει να λειτουργήσει εξυγιαινόμενη. Έχει άλλωστε και πιστοληπτικές δυνατότητες ισχυρές. Όχι παραχωρώντας περαιτέρω πακέτα μονάδων της και πελατών της.\n5. Τίθεται από πολλούς το ερώτημα: Είστε υπέρ της απελευθέρωσης της αγοράς ενέργειας γενικά αλλά στα συγκεκριμένα λέτε όχι! Ποια ακριβώς απελευθέρωση εσείς βλέπετε;\nΥποθέτω ότι μετά από την εκτενή συζήτηση, που έχει γίνει τις ημέρες αυτές όλοι και όλες έχουν ενημερωθεί γι αυτά που έχουν συντελεστεί. Ήδη λειτουργούν σήμερα 7 μονάδες φυσικού αερίου και χιλιάδες μικρές μονάδες ΑΠΕ ενώ έχει διατεθεί και άδεια για εκμετάλλευση ορυχείων και σταθμών παραγωγής (για την Βεύη έχει ολοκληρωθεί ο διαγωνισμός και με ευθύνη των προηγούμενων κυβερνήσεων δεν έχει προχωρήσει). Το 1/3 της παραγωγής της ηλεκτρικής ενέργειας είναι ήδη στα χέρια ιδιωτών\nΈχουν υπάρξει και άλλες προτάσεις για περαιτέρω αξιοποίηση των δυνατοτήτων της ΔΕΗ και της απελευθέρωσης της αγοράς ενέργειας.\nΤο σενάριο της ανταλλαγής μονάδων μεταξύ ΔΕΗ και αξιόπιστων ηλεκτροπαραγωγών επιχειρήσεων άλλων ευρωπαϊκών χωρών, υπήρξε μια δυνατότητα, που συζητήθηκε τα 5 τελευταία χρόνια για την εφαρμογή του και στην Ελλάδα, αλλά εγκαταλείφθηκε.\nΗ πώληση ενέργειας, αμέσως μετά την παραγωγή, έξω από το εργοστάσιο, σε προμηθευτές και μεγάλους καταναλωτές ήταν και παραμένει μια εξίσου σημαντική επιλογή.\nΟι ενδιαφερόμενοι επιχειρηματίες θα μπορούσαν να αναλάβουν επιχειρηματικά ρίσκα με την είσοδό τους στη διαφοροποιημένη παραγωγή μονάδων ηλεκτρικής ενέργειας, όπως το έχουν ήδη κάνει σε μικρή κλίμακα, ή και στην περαιτέρω εμπλοκή τους με την εμπορία ηλεκτρικής ενέργειας. Αυτό όμως που επιδιώκουν και γι αυτό και η πίεση με όλους τους τρόπους είναι πολύ μεγάλη, είναι να αποκτήσουν έτοιμες μονάδες, σε ιδιαιτέρως χαμηλή τιμή- όσο το κόστος κατασκευής ενός σύγχρονου λιγνιτικού σταθμού, 1,5 δις ευρώ- με εξαιρετικές αποδόσεις και ταχύτατες αποσβέσεις, αντί να προχωρήσουν σε εξ υπαρχής κατασκευές και επιπλέον να διεκδικήσουν μετά και την πελατεία.\n6. Αλλά και για την ίδια την «συγκρότηση» και πώληση της μικρής ΔΕΗ κεφαλαιώδη ερωτήματα παραμένουν ως προς τον σχεδιασμό και τις στοιχειώδεις πρόνοιες που θα έπρεπε να έχουν ληφθεί.\nΠροσυπογράφω τις συναφείς ενστάσεις-ερωτήματα που με άρθρο του στο capital.gr και στην badiera.gr έθεσε ο Γ. Τσαμουργκέλης.\n« Δεν υπάρχει ο παραμικρός σχεδιασμός για τη διαμορφούμενη παραγωγική δομή του κλάδου της ενέργειας, την περιβαλλοντική προστασία ή την εξοικονόμηση των χρησιμοποιούμενων πόρων. Δεν υπάρχει κανένα πρόγραμμα για τη χρήση των υδάτινων πόρων ή του ορυκτού πλούτου, τα οποία θα δεσμεύονται τόσο από τη ΔΕΗ, από τη μικρή ΔΕΗ ή όποια άλλη ΔΕΗ μας προκύψει στο μέλλον. Δεν υπάρχει μελέτη για την προβλεπόμενη ενεργειακή αυτάρκεια της χώρας, την εισαγόμενη ενέργεια και τη διευθέτηση της εμπορίας της. Δεν υπάρχει καμία διασφάλιση για τεχνολογίες και επενδύσεις ή πολύ περισσότερο, για την ποιότητα και το κόστος πρόσβασης των επιχειρήσεων και των νοικοκυριών στην ενέργεια, ανεξαρτήτως γεωγραφικής περιοχής ή επιπέδου δραστηριότητας.» Θα πρόσθετα ότι ανάλογες κινήσεις προηγούμενων κυβερνήσεων χωρίς διεξοδική μελέτη και σχεδιασμό οδήγησαν στην πρόσφατη κατάρρευση των ΑΠΕ με τα γνωστά επακόλουθα στους μικρούς ιδιώτες επενδυτές που συμμετείχαν στο «μεγάλο όνειρο της πράσινης ανάπτυξης».\n7. Από την κυβερνητική φαρέτρα των επιχειρημάτων ξεχωρίζει το «Παράδειγμα ΟΤΕ». Η επιτυχία, που δικαιολογεί κάθε ιδιωτικοποίηση!\nΑς είμαστε όμως προσεκτικοί γιατί η ενέργεια δεν είναι τηλεπικοινωνίες. Ο ΟΤΕ απαιτούσε για τη συνέχιση της παρουσίας του μεγάλες επενδύσεις και τεχνογνωσία που δεν τη διέθετε και για να παραμείνει θα έπρεπε να προχωρήσει με μεγάλο στρατηγικό επενδυτή. Παράλληλα, οι τιμές των τηλεπικοινωνιακών υπηρεσιών έπεσαν ραγδαία λόγω των διαφόρων εναλλακτικών χαμηλότερου κόστους που προσέφερε η κινητή, ασύρματη και δορυφορική σύνδεση. Στις τηλεπικοινωνίες δεν υπάρχει … καύσιμο που η τιμή του να εξαρτάται από εξωγενείς παράγοντες, όπως το πετρέλαιο και το φυσικό αέριο. Ούτε υφίσταται η υποχρέωση της διασφάλισης της επάρκειας του εφοδιασμού. Ενώ κοστοβόρα θέματα περιβαλλοντικής προστασίας δεν τίθενται. Η ενέργεια απαιτεί μεγάλες επενδύσεις και αποτελεί μια από τις πρώτες βασικές υπηρεσίες που το κράτος οφείλει να παρέχει στον κάθε πολίτη του. Στις τηλεπικοινωνίες αν δεν πληρώσεις τον λογαριασμό στο κινητό ή στο σταθερό στο κόβουν. Αν δεν πληρώσεις τον λογαριασμό του ρεύματος μπορεί να είναι το ίδιο. Θα επιβιώσει μια οικογένεια ή μια επιχείρηση χωρίς αυτό?\n7+1. Στην παραπάνω προσέγγιση δεν γίνεται αναφορά στις σοβαρές επιπτώσεις στις εργασιακές σχέσεις, στα εργασιακά και ασφαλιστικά δικαιώματα των εργαζομένων στη ΔΕΗ από τους κυβερνητικούς σχεδιασμούς, που αναμφισβήτητα πόρρω απέχουν από τους αντίστοιχους για τους εργαζόμενους στην ΕΡΤ ένα χρόνο πριν. Ούτε φυσικά στο απαράδεκτο και απολύτως καταδικαστέο μέτρο άσκησης κυβερνητικής πυγμής με την προσφυγή στην επιστράτευση, πριν καν κλείσουν τρεις ημέρες απεργίας!\nΑυτό όχι γιατί τα θεωρώ ήσσονος σημασίας αλλά γιατί εδώ η επικέντρωση γίνεται στις άλλες πλευρές της περαιτέρω ιδιωτικοποίησης της ΔΕΗ.\nΑναρτήθηκε από Politis in action στις 8:51 π.μ.


ΛΑΟΓΡΑΦΙΑ Ή ΑΝΘΡΩΠΟΛΟΓΙΑ ΟΙΚΟΙ; / ΑΛΕΞΑΚΗΣ Π. ΕΛΕΥΘΕΡΙΟΣ\nΛΑΟΓΡΑΦΙΑ Ή ΑΝΘΡΩΠΟΛΟΓΙΑ ΟΙΚΟΙ;\nΑυτή η συναγωγή των εννέα άρθρων-εισηγήσεων ίσως θα μπορούσε να θεωρηθεί ξεπερασμένη ιστορικά ως προς ορισμένα σημεία, καθώς σήμερα, με τις νεότερες εξελίξεις και ωσμώσεις, ορισμένες από τις προτάσεις και επισημάνσεις θα θεωρούνταν εκτός τόπου και χρόνου. Για την ιστορία όμως της ελληνικής επιστήμης έπρεπε να εκδοθούν, αφενός για να παρουσιασθεί η εξέλιξη μέσα σε μια τεσσαρακονταετία των δίδυμων επιστημών λαογραφίας-ανθρωπολογίας κατά τον Michael Herzfeld, στην Ελλάδα, αφετέρου οι εγγενείς δυσκολίες τους. Οι επιστήμες λαογραφία και κοινωνική ανθρωπολογία δεν είναι ουσιαστικά διαφορετικές, δεν υπακούουν σε δύο διαφορετικά παραδείγματα: α) είναι κυρίως επιστήμες του παρόντος· β) είναι επιστήμες που στηρίζονται στην προφορικότητα· γ) είναι επιστήμες κανονιστικές (normative). Θα περίμενε κανείς επομένως μια έλξη και όχι απώθηση, αλλά δεν εξελίχθηκαν ακριβώς έτσι τα πράγματα. Η θέση του συγγραφέως αυτού του βιβλίου, όπως προκύπτει και από τα δημοσιευμένα κείμενα, ήταν και είναι ότι η λαογραφία είναι ανθρωπολογική επιστήμη. Υπάγεται στην ευρύτερη ανθρωπολογία. Επομένως, αυτό το παράδειγμα εντάσσεται στην Αμερικανική Σχολή Ανθρωπολογίας. (Από την παρουσίαση στο οπισθόφυλλο του βιβλίου)\nΛαογραφία-Ανθρωπολογία: παράλληλες διαδρομές (1900-1970)\nΈνας ανθρωπολόγος ανάμεσα στους λαογράφους (1970-1990)\nΣυγκλίσεις και αποκλίσεις (1990-2000)\nλαογραφία ή Ανθρωπολογία οίκοι; Ζητήματα μεθόδου και θεωρίας\nΙ. Κοινωνική Ανθρωπολογία και ελληνική Λαογραφία: ένα θεωρητικό και μεθοδολογικό πρόβλημα\nII. Από το Φολκλόρ και την Εθνογραφία στην Εθνολογία. Μια δύσκολη πορεία στις βαλκανικές χώρες\nIII. Ανθρωπολογική έρευνα και θεωρία στην Ελλάδα. Η περίπτωση τριών επιστημονικών περιοδικών\nTo περιοδικό "Εθνογραφικά" (1978-2000)\nΤο περιοδικό "Ανθρωπολογικά" (1980-1985)\nΤο περιοδικό "Εθνολογία" (1992-2000)\nIV. Ανθρωπολογία οίκοι ή Λαογραφία; Μια επιστημολογική προσέγγιση\nΤο ζήτημα της ετερότητας Κονστρουκτιβισμός και ουσιοκρατία Συμπεράσματα\nV. Η συγκριτική εθνολογική μέθοδος στη Λαογραφία ή ο Νικόλαος Πολίτης μεταξύ εθνισμού και ανθρωπισμού\nVI. Η Γαλλική Εθνολογική Σχολή και η Λαογραφία του Δημητρίου Λουκάτου\nΗ εξέλιξη της Γαλλικής Εθνολογικής Σχολής\nΗ επίδραση της Γαλλικής Εθνολογικής Σχολής στη Λαογραφία του Λουκάτου\nVII. Από τη συλλογή λαογραφικού υλικού στην εξειδικευμένη εθνογραφική έρευνα διάρκειας. Εμπειρίες και προβλήματα\nVIII. Η Λαογραφία ως Ανθρωπολογία και η Ανθρωπολογία ως Λαογραφία στην Ελλάδα. Μια κριτική από μέσα\nΛαογραφία: ο φετιχισμός του ονόματος\nΠρογονολατρία και προγονοκεντρισμός στη Λαογραφία\nΟι σύγχρονες τάσεις της ελληνικής Λαογραφίας\nΗ Ανθρωπολογία ως "Ανθρωπολογία οίκοι" στην Ελλάδα\nΛαογραφία, Ανθρωπολογία και ετερότητα στην Ελλάδα\nΕπίμετρο: Σχέση Λαογραφίας και Ιστορίας\nEleftherios P. Alexakis, Laographia or Anthropology at home? Issues of Method and Theory (summary)\nLaographia - Anthropology: Parallel paths (1900-1970)\nAn anthropologist among folklorists (1970-1990)\nConvergences and divergences (1990-2000)\nΣειρά LAOGRAPHIA XIII\nΚωδικός Πολιτείας 1900-0220


Καυτές ρεβάνς Λίβερπουλ-Ρεάλ και Ντόρτμουντ-Σίτι στην Megabet Plus με αμέτρητες επιλογές και με Cash Out | Kerkida.net\nΚαυτές ρεβάνς στο Champions League που θα ολοκληρώσουν την τετράδα της διοργάνωσης. Το μεγάλο ματς θα γίνει στο «Άνφιλντ» με την Λίβερπουλ να υποδέχεται την Ρεάλ Μαδρίτης. (πρώτο ματς Ρεάλ – Λίβερπουλ 3-1). Την ίδια ώρα, η Ντόρτμουντ θα αναμετρηθεί στο «Σίγκναλ Ιντούνα Παρκ» με την Μάντσεστερ Σίτι (πρώτο ματς Μάντσεστερ Σίτι – Ντόρτμουντ 2-1). Ώρα έναρξης των αγώνων στις 22:00.\nΓια το Λίβερπουλ-Ρεάλ Μαδρίτης, στις αποδόσεις της Megabet Plus η επιλογή για νίκη της Λίβερπουλ προσφέρει 1.97, ενώ για νίκη της Ρεάλ δίνει 3.31. Η απόδοση για το ισόπαλο αποτέλεσμα είναι 3.77. Όσον αφορά τις αποδόσεις για τα γκολ, το over 2.5 γκολ προσφέρει 1.50, ενώ το under 2.5 γκολ προσφέρει 2.42. Η επιλογή για να σκοράρουν και οι δύο ομάδες δίνει 1.47.\nΚΛΙΚ ΕΔΩ για όλες τις αγορές για το ΛΙΒΕΡΠΟΥΛ - ΡΕΑΛ ΜΑΔΡΙΤΗΣ.\nΓια το Ντόρτμουντ-Μάντσεστερ Σίτι, στις αποδόσεις της Megabet Plus η επιλογή για νίκη της Ντόρτμουντ προσφέρει 4.70, ενώ για νίκη της Σίτι δίνει 1.61. Η απόδοση για το ισόπαλο αποτέλεσμα είναι 4.18. Όσον αφορά τις αποδόσεις για τα γκολ, το over 2.5 γκολ προσφέρει 1.47, ενώ το under 2.5 γκολ προσφέρει 2.50. Η επιλογή για να σκοράρουν και οι δύο ομάδες δίνει 1.53.\nΚΛΙΚ ΕΔΩ για όλες τις αγορές για το ΝΤΟΡΤΜΟΥΝΤ - ΜΑΝΤΣΕΣΤΕΡ ΣΙΤΙ.


ΣΥΜΠΟΣΙΟ: Η θεραπευτική δύναμη του ήχου\nΑν και αργά διάβασα το άρθρο σας με πολυ ενδιαφέρον και το βρήκα εξαιρετικό.\nΘέλω να σας ρωτήσω αν οι υπόηχοι μπορούν να επιρρεάσουν τη συμπεριφορά των ζώων και σε πιά κλίμακα τα θηλαστικά "ακούν" τον υπόηχο. Κάτι σαν την σφυρίκτρα που καλούμε τα σκυλιά μπορεί να υπάρξει με τη μορφή γεννήτριας τόνου ούτως ώστε να απομακρύνουμε επιβλαβή ζώα απο καλλιέργιες?(κατσίκια) .\nΜήπως μπορείτε να μου απαντήσετε?\nΤο συγκεκριμένο άρθρο αποτελεί αναδημοσίευση από την ηλεκτρονική διεύθυνση που μνημονεύεται στο τέλος του κειμένου. Αν θέλετε περισσότερες σχετικές με το θέμα πληροφορίες παρακαλώ επικοινωνείστε με το συντάκτη του άρθρου, γιατρό κ. Τσαμασλίδη Αρίσταρχο στη Θεσσαλονίκη, στο τηλέφωνο 2310-320330. Ευχαριστούμε πολύ για το σχόλιό σας.\nΣχετικός δικτυακός τόπος ιατρών ομοιοπαθητικής όπου περιλαμβάνεται και ο συγκεκριμένος στη διεύθυνση:\n28 Απριλίου 2009 - 7:28 μ.μ.


ΙΣΤΟΡΙΕΣ λέξεων με αρχή μέση και ΓΑΜΑ Λυκείου: Το πρόβλημα του σχολικού εκφοβισμού και η αντιμετώπισή του μέσα από την τέχνη και τη λογοτεχνία\nΤο πρόβλημα του σχολικού εκφοβισμού και η αντιμετώπισή του μέσα από την τέχνη και τη λογοτεχνία\nStop Bullying!». Εργο του Κίμωνα Αλέξη, μαθητή της Β΄ Γυμνασίου του Λεοντείου Λυκείου Πατησίων.\nΆλλα βιβλία με θέμα το bullying που κυκλοφόρησαν πρόσφατα: «Αμίλητη Αγάπη» της Λότης Πέτροβιτς-Ανδρουτσοπούλου (εκδ. Πατάκη), «Θεατής ή το επόμενο θύμα;» τους Τζέιμς Πρέλερ (εκδ. Πατάκη), «Το κορίτσι του Πέτρου» της Αργυρώς Μουντάκη (εκδ. Μεταίχμιο).\n«Συχνά οι γονείς έχουν άγνοια για τέτοια θέματα και δείχνουν αμηχανία ως προς το πώς να αντιδράσουν σε αντίστοιχα περιστατικά όταν εμπλέκονται τα παιδιά τους. Άλλοι τα θεωρούν στοιχείο της εξελισσόμενης προσωπικότητας των παιδιών και των εφήβων (“Ε, παιδιά είναι...”), ενώ άλλοι αντιδρούν ακόμη και με ακραίο τρόπο μηνύοντας άλλους γονείς ή επιβραβεύοντας τη βίαιη συμπεριφορά των παιδιών τους (“Καλά του/της έκανες”)», αναφέρουν από κοινού οι Μαριάννα Δεσύπρη, Λίνα Κεσανοπούλου και Λία Πεϋρέτ, καθηγήτριες στο Λεόντειο Γυμνάσιο-Λύκειο Πατησίων και συντονίστριες της ομάδας «Πάρε Θέση!» του σχολείου, το οποίο επιτελεί σημαντικό και πρωτοποριακό έργο στην Ελλάδα με προγράμματα στήριξης και εποπτείας των μαθητών του σχολείου σε σχέση με το bullying. «Παρόλο που υπάρχει πλέον μια έστω στοιχειώδης ευαισθητοποίηση για το θέμα στην κοινωνία και πολλοί φορείς και εθελοντικές οργανώσεις ασχολούνται με την πρόληψη του εκφοβισμού και της βίας στα σχολεία, η κρίση την οποία βιώνει η ελληνική κοινωνία κάνει τις συνθήκες μέσα στις οποίες ζουν τα παιδιά πιο βίαιες», τονίζουν οι καθηγήτριες.\n[ΠΗΓΗ: Σάντρα Βούλγαρη, Bulling, μια σύγχρονη επιδημία, εφημερίδα ΚΑΘΗΜΕΡΙΝΗ Κυριακή 08 Ιουνίου 2014]\nΑναρτήθηκε από Tasos Kartas στις 8:16 π.μ.\nΕτικέτες Το πρόβλημα του σχολικού εκφοβισμού και η αντιμετώπισή του μέσα από την τέχνη


πρώτες δοκιμαστικές πτήσεις με αερόστατο.\n1822: Η Ιερά Συμμαχία καταδικάζει την ελληνική επανάσταση, θεωρώντας τη διακήρυξή της αυθάδη.\n1825: Ανήμερα της ορκωμοσίας του τσάρου Νικολάου Α', ξεσπά στη Ρωσία η επανάσταση μυστικής οργάνωσης που την αποτελούν αστοί, βιοτέχνες και έμποροι. Δεν έχει τύχη, καθώς την ίδια κιόλας μέρα πνίγεται στο αίμα από τις τσαρικές δυνάμεις. Είναι η αρχή του ξεσηκωμού των Δεκεμβριστών, όπως θα μείνει στην ιστορία.\n1943: Β' παγκόσμιος Πόλεμος: Οι Γερμανοί, μετά την καταστροφή των Καλαβρύτων, επανέρχονται στη Μονή του Μεγάλου Σπηλαίου, τη λεηλατούν αποκομίζοντας 70 φορτία με κειμήλια, και στη συνέχεια την παραδίδουν στις φλόγες.\n2000: Πρωτοφανές σκάνδαλο στην ιστορία των Παραολυμπιακών Αγώνων. Η ομάδα μπάσκετ της Ισπανίας, που κατέκτησε το χρυσό μετάλλιο, καλείται να επιστρέψει τα μετάλλιά της, καθώς διαπιστώθηκε ότι κανείς αθλητής της δεν ήταν ανάπηρος. Την ίδια μέρα, ο Δήμαρχος Αθηναίων Δημήτρης Αβραμόπουλος ανακοινώνει την ίδρυση νέου κόμματος, του Κινήματος Ελεύθερων Πολιτών (ΚΕΠ).\n1503 - Νοστράδαμος, Γάλλος αστρολόγος\n1546 - Τυχό Μπραχέ, Δανός αστρονόμος\n1895 - Πωλ Ελυάρ, Γάλλος ποιητής\n1909 - Έντουαρντ Τατούμ, Αμερικανός γενετιστής\n1946 - Τζέιν Μπέρκιν, Αμερικανίδα ηθοποιός\n1965 - Αλιόσα Ασάνοβιτς, Κροάτης ποδοσφαιριστής\n1979 - Μάικλ Όουεν, Άγγλος ποδοσφαιριστής\n1799 - Τζορτζ Ουάσινγκτον, πρώτος πρόεδρος των Η.Π.Α.\n1989 - Αντρέι Ζαχάρωφ, Ρώσος φυσικός, κάτοχος του Νόμπελ Ειρήνης\n2013 - Πίτερ Ο' Τουλ, ιρλανδός ηθοποιός


«Πώς να προχωρήσεις μπροστά κοιτάζοντας πίσω;» – Μεταρρύθμιση\nΕχουν ειπωθεί όλα από όλους. Εχουν περιγραφεί όλα τα τεχνικά βήματα για να συγκροτηθεί μια ισχυρή Κεντροαριστερά που θα καθορίζει εξελίξεις και θα δίνει λύσεις. Σε όλους τους τόνους και με όλους τους τρόπους, έχει αναγνωριστεί η ανάγκη για έναν ενιαίο, αξιόπιστο, μεγάλο πολιτικό φορέα, ανάμεσα στον καταστροφικό ΣΥΡΙΖΑ και τη συντηρητική Ν.Δ. Και τώρα τι; Το εγχείρημα της Κεντροαριστεράς έχει υψηλές απαιτήσεις. Δεν ωφελούν ούτε τα πολλά λόγια και οι βαρύγδουπες δηλώσεις ούτε η συρροή παλαιών, παλαιότερων και παλαιότατων στελεχών που ναι μεν εισφέρουν γνώση και πείρα, αλλά και βαρύνονται με τραγικά λάθη. Αν είναι να επιτύχει το πείραμα, θα πρέπει όλοι –και ειδικά τα ιστορικά στελέχη– να ξεπεράσουν τους εαυτούς τους και το παρελθόν τους. Και να πείσουν και τους πολίτες ότι το εννοούν.\nΤις «λύσεις» παλαιού τύπου οι πολίτες τις βίωσαν και από την καλή και από την ανάποδη – στα απόνερα και τις ολέθριες συνέπειές τους ζούμε εδώ και 7 χρόνια. Ισχυριζόμαστε ότι πληρώσαμε και μάθαμε από τα λάθη μας και ότι θέλουμε να πάμε τη χώρα ένα βήμα παρακάτω. Ενα βήμα μετά τα μνημόνια, τις επιτροπείες, τη ζωή με ληξιπρόθεσμα. Ενα βήμα πέρα από το παλαιό καλό αλισβερίσι κράτους – πολίτη και κόμματος – ψηφοφόρου. Το καίριο ερώτημα είναι το πώς. Αν μείνουμε στην προσδοκία επαναπατρισμού παλιών ψηφοφόρων μας που πήγαν με τον ΣΥΡΙΖΑ επειδή πίστεψαν τα ψέματα που τους έταξε, κάνουμε λάθος. Ακόμη κι αν πάρουμε έτσι 1-2 ποσοστιαίες μονάδες, είναι αυτό στ’ αλήθεια το ζητούμενο; Χρειαζόμαστε άλλη προσέγγιση για το εγχείρημά μας, επειδή τα προβλήματα της χώρας απαιτούν άλλη προσέγγιση. Τα δεινά που κατάφερε μέσα σε ελάχιστο χρόνο να επισωρεύσει η ανεκδιήγητη κυβέρνηση ΣΥΡΙΖΑ-ΑΝΕΛ δεν είναι πυρετάκος που θα περάσει μόνος του. Κανείς που θέλει να λέγεται πολιτικός δεν μπορεί να αγνοήσει το μέγεθος της προσπάθειας που θα χρειαστεί για να σταματήσουμε τον κατήφορο και να δώσουμε στη χώρα έστω και υποψία θετικής στροφής. Το εγχείρημά μας πρέπει να επαναφέρει μια γλώσσα που ο χώρος μας –κακά τα ψέματα– έχει καιρό να μιλήσει. Τη γλώσσα της ειλικρίνειας, της λογικής, της σύνεσης και της συνέπειας. Φυσικά όλα αυτά τα λέμε κατά καιρούς – αλλά αυτήν τη φορά πρέπει να τα εννοούμε κιόλας. Το αν είμαστε σοβαροί στο εγχείρημα της Κεντροαριστεράς θα το δείξουν οι αμέσως επόμενες επιλογές μας στο σταυροδρόμι που έχουμε μπροστά μας.\n•Μπορούμε να κοιτάξουμε πίσω και να διαλέξουμε την παλιά, καλή γνωστή πεπατημένη με τα λαϊκίστικα συνθήματα του παρελθόντος.\n•Μπορούμε να τσιγκλίσουμε το αντιδεξιό αντανακλαστικό, που τόσο χρησίμευσε σε περασμένες δεκαετίες.\n•Μπορούμε να φουντώσουμε το συναίσθημα, την αφελή αναπόληση παραδείσιων απολαύσεων.\n•Μπορούμε, τέλος, να αρκεστούμε στους πανηγυρισμούς για την επιστροφή στελεχών στην πατρική εστία.\nΕίναι κάτι απ’ όλα αυτά το ζητούμενο; Αυτά εννοούμε όταν μιλάμε για ανασυγκρότηση της Κεντροαριστεράς, την υπόσχεση ολικής επαναφοράς στο παρελθόν; Κι αν ακόμη μας πιστέψουν κάποιοι, τι θα έχουμε προσφέρει στη χώρα; Και τι θα έχουμε να λέμε; Οτι είμαστε οι μετά τον ΣΥΡΙΖΑ λαϊκιστές που ξέρουν τη δουλειά καλύτερα; Ο λόγος του νέου που πάει να γεννηθεί δεν μπορεί να είναι ο ίδιος ξύλινος λόγος του παλιού που πέρασε. Ο παλιός δρόμος, όσο κι αν μοιάζει γνωστός και ασφαλής, είναι σύντομος και αδιέξοδος. Την επόμενη ημέρα κιόλας θα έχουμε γίνει κομμάτια, και η Κεντροαριστερά και η χώρα.Υπάρχει και άλλος δρόμος, αυτός μιας σύγχρονης Κεντροαριστεράς που κάνει πράξη το δύσκολο αλλά αναγκαίο. Που δυναμώνει καθώς συγκρούεται με κατεστημένες παθογόνες νοοτροπίες, αναστοχαζόμενη εποικοδομητικά την ίδια την ιστορία της. Που απορρίπτει σθεναρά τακτικές που εκμαυλίζουν εξαθλιωμένους ψηφοφόρους μαθαίνοντας τους να σέρνονται στα πολιτικά γραφεία για μια «μαϊμού» δουλειά σε μια «μαϊμού» ΜΚΟ άγνωστης προέλευσης και ανύπαρκτης προσφοράς. Εχουμε την Αριστερά στα γονίδιά μας και συχνά τείνουμε να διογκώνουμε το συναίσθημα. Ενθουσιαζόμαστε και δεν βλέπουμε καθαρά. Αλλά έχουμε εξίσου μέσα μας την ψυχραιμία και τη λογική του Κέντρου. Και είναι περισσότερο αυτή η κληρονομιά μας, η κεντρώα, που πρέπει να μπει μπροστά τις στιγμές αυτές. Αυτά δεν είναι αφηρημένα λόγια, αλλά πολύ συγκεκριμένα πράγματα, όπως π.χ: το μέγεθος και η ποιότητα του κράτους και των δημόσιων υπηρεσιών, το ζήτημα των ιδιωτικοποιήσεων, το ασφαλιστικό και συνταξιοδοτικό μας σύστημα, η υπερφορολόγηση προσώπων και επιχειρήσεων. Οι προτάσεις μας πρέπει να είναι απλές και σαφείς, χωρίς αστερίσκους, αερολογίες, αυτοϋπονομεύσεις. Και πρώτα και πάνω απ’ όλα, οφείλουμε να ονοματίσουμε αντίπαλό μας τον λαϊκισμό, από όπου κι αν προέρχεται.\nΟσο απλή ακούγεται η συνταγή, τόσο δύσκολη είναι στην υλοποίησή της, γιατί απαιτεί γερό στομάχι και μεγάλη καρδιά. Απαιτεί όλοι να κάνουν ένα βήμα πίσω στις προσωπικές προσδοκίες τους. Ζητάει τόλμη και πίστη για ένα μεγάλο άλμα μπροστά, ξεφεύγοντας από τον κακό εαυτό μας να δώσουμε υπόσταση στην ελπίδα. Ιδού η Ρόδος. Πάντως, μπροστά προχωράς όσο κοιτάζεις μπροστά. Με το κεφάλι στραμμένο πίσω το πιθανότερο είναι να τραυματιστείς σοβαρά, πριν χάσεις έτσι κι αλλιώς τον δρόμο.


Κουρζάκης - ΝΕΟΚΛΑΣΣΙΚΟ\nΣολίστ και καθηγητής κλασικής κιθάρας (MusMPerf, PGdipPerf - University of Manchester), γεννημένος στην Ολλανδία και εγκατεστημένος στην Αθήνα.\nΜετά τις σπουδές του στο Ωδείο Νίκος Σκαλκώτας με τον Κώστα Γρηγορέα, ολοκλήρωσε το μεταπτυχιακό του στο Royal Northern College of Music (RNCM) στη Μεγάλη Βρετανία, με καθηγητές τους Gordon Crosskey και John Williams, ως υπότροφος του κοινωφελούς ιδρύματος "Λίλιαν Βουδούρη".\nΣήμερα, δίνει ρεσιτάλ σε μεγάλες αίθουσες και διεθνή φεστιβάλ κιθάρας στην Ελλάδα και το εξωτερικό. ‘Εχει συμπράξει ως σολίστ με ορχήστρες, όπως η «Ορχήστρα της ‘Οπερας Δωματίου Αθηνών» και η «Sinfonietta Αθηνών». Εμφανίσεις του έχουν καλυφθεί από την τηλεόραση της ΝΕΤ και το Γ ́πρόγραμμα της ΕΡΑ.\n‘Εχει δισκογραφήσει μουσική του ‘Ελληνα συνθέτη Μιχάλη Τραυλού για CD του διαδικτυακού περιοδικού TAR και έχει μεταγράψει πολλά έργα - κυρίως ορχηστρικά - για δύο κιθάρες. Ειδικότερα, η μεταγραφή του «Varii Capricci» για δύο κιθάρες συμπεριλαμβάνεται στον επίσημο κατάλογο έργων του ‘Αγγλου συνθέτη William Walton (Stewart R. Craggs, William Walton: A Catalogue. Oxford: Oxford University Press, 2015).\nΤο 2015, ορίστηκε καλλιτεχνικός διευθυντής του ετήσιου «Διεθνούς Φεστιβάλ Κιθάρας Βέροιας», που διοργανώνει η ΚΕΠΑ Δήμου Βέροιας στο Χώρο Τεχνών Βέροιας, στο οποίο μεταξύ άλλων, εισήγαγε ένα, μοναδικό στην Ελλάδα, Διεθνή Διαγωνισμό Κοντσέρτου Κιθάρας με τη συμμετοχή συμφωνικής ορχήστρας. ‘Εχει την ευθύνη του τμήματος κλασικής κιθάρας των Μουσικών Εργαστηρίων και του καλοκαιρινού μουσικού φεστιβάλ «MuSifanto» της Σίφνου, του Συνδέσμου «Οι Φίλοι του Ελληνικού Νησιού και της Θάλασσας». ‘Ιδρυσε και διήυθυνε το πανελλήνιο «Μικρό Φεστιβάλ Κιθάρας», ένα φεστιβάλ εκπαιδευτικού χαρακτήρα, με έμφαση στις μικρές ηλικίες, που διοργάνωσε το Ωδείο Αγίου Στεφάνου από το 2002 μέχρι το 2010.\n‘Εχει την καλλιτεχνική διεύθυνση του Νεοκλασσικού Ωδείου στο Γέρακα και του Κλασσικού Ωδείου στο Χολαργό.\nΜε τον ‘Αγγελο Μπότση ξεκίνησαν τη συνεργασία τους ως D&A GuitarDuo όταν ήταν μεταπτυχιακοί φοιτητές στο RNCM. 'Εκτοτε, εμφανίσεις σε μεγάλες αίθουσες συναυλιών και διεθνή φεστιβάλ κιθάρας τους έχουν καθιερώσει ως ένα από τα σημαντικά ντουέτα κιθάρας στην Ελλάδα, έχοντας αποσπάσει εξαιρετικές κριτικές. ‘Ενα ευρύ ρεπερτόριο, που περιλαμβάνει πρωτότυπα έργα για δύο κιθάρες, δικές τους μεταγραφές, καθώς και έργα σε πρώτες εκτελέσεις, είναι το αποτέλεσμα της συστηματικής τους ενασχόλησης με τις δύο κιθάρες.\n“‘Αψογο τεχνικά παίξιμο, σύμπνοια και συγχρονισμός, πολυφωνική καθαρότητα, έμφυτη μουσικότητα. Πρόγραμμα μακράν της κιθαριστικής πεπατημένης. Ευέλικτα προσαρμοζόμενοι σε κάθε τεχνοτροπία...”\nεφημερίδα ΕΞΠΡΕΣ, 7 Νοε 2009


Κι όμως το έκαναν | VIMA Online\nΤου Δημήτρη Καμπουράκη από το liberal.gr 0 6 ΝΟΕΜΒΡΙΟΥ 2019, 08:49\nΤα 'χω ξαναγράψει παλιότερα, πρόκειται για ανθρώπους με σπάνιες νευρολογικές εκφυλιστικές κυρίως παθήσεις, αλλά και καρκινοπαθείς ειδικών κατηγοριών. Η κακή τους μοίρα τους έριξε στην ανοργάνωτη Ελλάδα που κανακεύει όσες κοινωνικές ομάδες διαθέτουν φωνή δηλαδή πολιτική δύναμη, αλλά αφήνει απροστάτευτους όσους είναι λίγοι και ανήμποροι. Ο μηνιαίος Γολγοθάς αυτών των ανθρώπων ήταν απερίγραπτος.\nΈμεναν επί δύο εικοσιτετράωρα έξω από λίγα φαρμακεία του ΕΟΠΥΥ που προμηθεύονταν γ-σφαιρίνη, για να καταφέρουν να το προμηθευτούν λιγότεροι απ’ τους μισούς. Οι υπόλοιποι ήταν μονίμως υποψήφιοι για την εντατική ή τον θάνατο. Κανένας δεν τους έχει καταγράψει, κανένας δεν ξέρει τις ποσότητες που χρειάζονται κάθε μήνα. Όσοι κατάφερναν να το πάρουν απ’ τον ΕΟΠΥΥ, το έβαζαν στο ψυγείο του σπιτιού τους και περίμεναν πότε θα έκαναν εισαγωγή σε νοσοκομείο για να το δώσουν στον νοσοκομειακό γιατρό να τους το περάσει ενδοφλεβίως. Πράγματα δηλαδή που δεν γίνονται ούτε στις φαβέλες της λατινικής Αμερικής.\nΓια να μην πολυλογώ, προχθές ο υπουργός Κικίλιας μαζί με τον γενικό γραμματέα Κοτσιόπουλο, το έλυσαν το θέμα. Είχα απευθυνθεί και στην Συριζαϊκή ηγεσία του υπουργείου υγείας, αλλά μόνο προσχήματα, παχιά λόγια και δικαιολογίες ήταν. Δεν έκαναν τίποτα. Τούτοι εδώ έβαλαν το κεφάλι κάτω και μέσα σε δυο μήνες βρήκαν τρόπο. Το φάρμακο θα πηγαίνει απ’ ευθείας στο νοσοκομείο κάθε ασθενούς δίχως καμία χρέωση, ενώ θα δημιουργηθεί ηλεκτρονικό μητρώο για όσους χρειάζονται θεραπεία για να εξασφαλιστεί η επάρκεια του σκευάσματος.


Εμμηνόπαυση > Εμμηνόπαυση & Αλλαγές στο Σώμα\nΕμμηνόπαυση - Γενικές Πληροφορίες\nΗ εμμηνόπαυση ορίζεται ως η τελική εμμηνορροϊκή περίοδος και συνήθως επιβεβαιώνεται όταν μια γυναίκα δεν έχει περίοδο για 12 συνεχόμενους μήνες (χωρίς άλλες προφανείς αιτίες). Η εμμηνόπαυση οδηγεί σε χαμηλότερα επίπεδα οιστρογόνων και άλλων ορμονών.\nΟι περισσότερες γυναίκες μπαίνουν στην εμμηνόπαυση στην ηλικία μεταξύ 40 και 58 ετών. Η μέση ηλικία είναι τα 51 έτη. Οι αλλαγές ξεκινούν χρόνια πριν από την τελευταία περίοδο. Αυτή η φάση μετάβασης ονομάζεται περιεμμηνόπαυση και μπορεί να διαρκέσει από 4 έως 8 χρόνια. Ξεκινά με αλλαγές στο χρονικό διάστημα μεταξύ των περιόδων και λήγει ένα έτος μετά την τελευταία εμμηνορροϊκή περίοδο.\nΗ εμμηνόπαυση επίσης προκαλείται τεχνητά όταν οι εμμηνορροϊκές περίοδοι μιας γυναίκας διακόπτονται με ιατρική παρέμβαση, όπως σε περιπτώσεις χειρουργικής αφαίρεσης και των δύο ωοθηκών ή θεραπείες καρκίνου, όπως χημειοθεραπεία ή πυελική ακτινοβολία.\nΤο κάπνισμα και η γενετική προδιάθεση είναι δύο παράγοντες που μπορούν να επηρεάσουν τη χρονική στιγμή της φυσικής εμμηνόπαυσης. Οι καπνίστριες φτάνουν στην εμμηνόπαυση περίπου δύο χρόνια νωρίτερα.\nΚοινές αλλαγές στο σώμα κατά την εμμηνόπαυση\nΗ εμπειρία κάθε γυναίκας στην εμμηνόπαυση είναι διαφορετική. Πολλές γυναίκες δεν αναφέρουν αλλαγές κατά τη διάρκεια της εμμηνόπαυσης εκτός από ακανόνιστες εμμηνορροϊκές περιόδους, που σταματούν όταν έρθει η εμμηνόπαυση. Άλλες γυναίκες εμφανίζουν συμπτώματα εξάψεων, νυχτερινών εφιδρώσεων (έντονη εφίδρωση που διαταράσσει τον ύπνο από εξάψεις τη νύχτα) και αραίωση και ξήρανση του κολπικού ιστού, που μπορεί να κάνει το σεξ επώδυνο. Οι αλλαγές ποικίλουν από γυναίκα σε γυναίκα, αλλά ως επί το πλείστον είναι απολύτως φυσιολογικές.\nΟι εξάψεις είναι το πιο συνηθισμένο σύμπτωμα της εμμηνόπαυσης. Περιλαμβάνουν ένα ξαφνικό κύμα θερμότητας που συχνά συνοδεύεται από εφίδρωση, κοκκίνισμα του δέρματος και γρήγορο καρδιακό παλμό. Συνήθως διαρκούν 1 έως 5 λεπτά. Οι εξάψεις συχνά ακολουθούνται από κρυάδες.\nΟι νυχτερινές εφιδρώσεις είναι εξάψεις που συμβαίνουν τη νύχτα και επηρεάζουν τον ύπνο. Οι διαταραχές του ύπνου που οφείλονται στις εξάψεις και τις νυχτερινές εφιδρώσεις συμβάλλουν στην ευερεθιστότητα που πολλές γυναίκες βιώνουν. Οι θεραπείες περιλαμβάνουν τόσο αλλαγές στον τρόπο ζωή όσο και ορμονικές θεραπείες και συμπληρώματα διατροφής.\nΗ πτώση των οιστρογόνων στην περίοδο γύρω από την εμμηνόπαυση οδηγεί σε κολπική ατροφία (την ξήρανση και την αραίωση των κολπικών ιστών) σε πολλές γυναίκες. Μπορεί να προκαλέσει επίσης κολεόσπασμο κατά τη διάρκεια του σεξ, που συνοδεύεται από πόνο και κάψιμο. Τα λιπαντικά και οι ενυδατικές ουσίες είναι αποτελεσματικά στην ανακούφιση του πόνου κατά τη διάρκεια του σεξ. Για γυναίκες με πιο σοβαρή κολπική ατροφία και πόνο μπορεί να χρειαστούν κολπικά προϊόντα οιστρογόνου χαμηλής δόσης.


Πρωτοχρονιάτικο μήνυμα του πρωθυπουργού: Με τις δυνάμεις μας θα αφήσουμε πίσω την τρικυμία - Hellenic Voice\nΑρχική Πολιτική Πρωτοχρονιάτικο μήνυμα του πρωθυπουργού: Με τις δυνάμεις μας θα αφήσουμε πίσω την...\nΠρωτοχρονιάτικο μήνυμα του πρωθυπουργού: Με τις δυνάμεις μας θα αφήσουμε πίσω την τρικυμία\nΠρωτοχρονιάτικο μήνυμα του πρωθυπουργού: Μήνυμα ελπίδας για τη νέα χρονιά έστειλε στο πρωτοχρονιάτικο μήνυμά του ο πρωθυπουργός, Κυριάκος Μητσοτάκης, εστιάζοντας στα μεταρρυθμιστικά έργα που έρχονται, τις επενδύσεις, τις νέες θέσεις εργασίας, τις καινοτομίες.\nΜήνυμα ελπίδας για τη νέα χρονιά έστειλε στο πρωτοχρονιάτικο μήνυμά του ο πρωθυπουργός κ. Κυριάκος Μητσοτάκης, εστιάζοντας στα μεταρρυθμιστικά έργα που έρχονται, τις επενδύσεις, τις νέες θέσεις εργασίας, τις καινοτομίες. Παράλληλα αναφέρθηκε στην πανδημία του κορωνοϊού ενώ εξήγησε το σκεπτικό πίσω από την αποφυγή του lockdown.\nΓια το διπλωματικό πεδίο ο κ. Μητσοτάκης δήλωσε ότι στη «διάρκεια του 2021 δεν ήταν λίγες και οι εθνικές προκλήσεις. Και σε αυτές, όμως, απαντήσαμε με τη σύνεση της αποφασιστικότητας. Η εθνική άμυνα ενισχύθηκε όσο ποτέ».\nΠροηγούμενο άρθροΤέλη κυκλοφορίας 2022: Δόθηκε παράταση μέχρι 28 Φεβρουαρίου\nΕπόμενο άρθροΠετρούνιας: Δεχόμουν κατάρες για τη γυναίκα και τα παιδιά μου


ΠΟΛΙΤΙΚΟ ΚΑΦΕΝΕΙΟ Τρεις κι ο… Λύρατζης μαζί με τον Πετρόπουλο, τον Μουσόπουλο και τον Κολλάρο την πρώτη μέρα του Μουσικού Ιούλη 2017 - MAXHTHΣ\nMAXHTHΣ Παραπολιτικά ΠΟΛΙΤΙΚΟ ΚΑΦΕΝΕΙΟ Τρεις κι ο… Λύρατζης μαζί με τον Πετρόπουλο, τον Μουσόπουλο και τον Κολλάρο την πρώτη μέρα του Μουσικού Ιούλη 2017\nΠΟΛΙΤΙΚΟ ΚΑΦΕΝΕΙΟ Τρεις κι ο… Λύρατζης μαζί με τον Πετρόπουλο, τον Μουσόπουλο και τον Κολλάρο την πρώτη μέρα του Μουσικού Ιούλη 2017\n11 Ιουλίου Παραπολιτικά\nΤρεις κι ο… Λύρατζης μαζί με τον Πετρόπουλο, τον Μουσόπουλο και τον Κολλάρο την πρώτη μέρα του Μουσικού Ιούλη 2017. Ευτυχώς δηλαδή που η Μανά «σφράγισε» τον προαύλιο χώρο κι είχαν τους διερχόμενους στο θεατράκι της πλατείας!\n…ο Υπουργός Παιδείας, Έρευνας και Θρησκευμάτων κ. Κωνσταντίνος Γαβρόγλου, προκειμένου να ικανοποιήσει τους συγγενείς και φίλους του κομματικού του ακροατηρίου, με διώκει πολιτικά, θέτοντας με σε αποχή από την άσκηση καθηκόντων, υποπίπτοντας ταυτόχρονα ο ίδιος στο αδίκημα της κατάχρησης εξουσίας.\n(Ο πρώην Πρύτανης του ΔΠΘ Σάκης Καραμπίνης στην δήλωσή του στα φιλικά του ΜΜΕ)\n-Να ΚΑΤΟΝΟΜΑΣΕΙΣ εδώ και τώρα Σάκη Καραμπίνη τον βουλευτή του ΣΥΡΙΖΑ Ξάνθης που θεωρείς ότι ικανοποιεί ο Υπουργός Παιδείας κ.Γαβρόγλου. Σταμάτα το «κρυφτούλι»…\n«…Θα ήθελα να ευχαριστήσω για την εδώ παρουσία τους τον κ. Πρόξενο, ο οποίος είναι ένας από τους καλύτερους ανθρώπους που έχω γνωρίσει, πραγματικά καλοκάγαθος, τον σοφολογιότατο Μουφτή τον κ. Μέτε, να ευχαριστήσω τον βουλευτή μας κ. Ζειμπέκ που πραγματικά είναι η ψυχή και τον αγαπώ ιδιαιτέρως, να ευχαριστήσω τον αδελφό δήμαρχο Μύκης κ. Καμπζά για την εδώ παρουσία του…».\n(Ο Δήμαρχος Τοπείρου Θωμάς Μίχογλου στο Ιφτάρ του Κύρνου για τον Πρόεδρο της Συμβουλευτικής Επιτροπής Τούρκων ΔυΤ. Θράκης Καπζά Τζεμήλ))\n-Αν ο Τζεμήλ «μπρε» είναι ο αδελφός σου, ο Στέλιος Μωραϊτης, η Ελένη Πολυχρονιάδου κι… εγώ… τι είμαστε;\n*Οι δικηγόροι κάνουν τη δουλειά τους. Ο Καραμπίνης όμως δεν έχει δικαίωμα ενώ έχει τόσο τεράστια περιουσία, να επιβαρύνει το Δημοκρίτειο και να ΠΛΗΡΩΝΕΙ αυτό τις «δικομανίες» και τα δικαστήριά του…\n-Διότι η μεν δίωξη Γαβρόγλου αφορά τον ίδιο και την σύζυγό του, οι δε αγωγές του στους Προέδρους των Επιμελητηρίων της ΑΜΘ έγιναν για να τρομοκρατηθούν αυτοί και να ΕΞΥΠΗΡΕΤΗΘΟΥΝ τα συμφέροντα του «κολλητού» του κυρίου Αντώνη Χούτου…\n*Αλήθεια κύριε Καραμπίνη επί τόσα χρόνια στην περιοχή μας ως Πρύτανης, αντιπρύτανης και καθηγητής μαζί με τις… εξωτερικές δουλειές σου, μπορείς να μας δώσεις εσύ ο έντιμος και καθαρός, το πόθεν έσχες σου;\nΔιότι εκτός των άλλων είσαι ΔΗΜΟΣΙΟ ΠΡΟΣΩΠΟ;;;\n*Επίσης εδώ και τώρα θα πρέπει να μας δώσει ο Οικονομικός διευθυντής του ΔΠΘ το ακριβές ποσόν που χρέωσε και χρεώνει επί τόσα χρόνια στο Δημοκρίτειο για τις δικαστικές του υποθέσεις ο κύριος Καραμπίνης!\nΚαι οφείλει αν δεν το κάνει ο διοικητικός υπάλληλος που… πλήρωνε με ένα απλό υπηρεσιακό σημείωμα τους πάντες, να το κάνει ο Υπουργός Παιδείας κ. Γαβρόγλου.\n*Κι όσο για τον βουλευτή του ΣΥΡΙΖΑ Ξάνθης που «σιωπά» στα όσα του «καταμαρτυρεί» ο Καραμπίνης, οφείλει να βγει και να πάρει θέση. Τα ψέματα τελείωσαν…\nμε τον Πρέσβη της Τουρκίας στην Αθήνα\nΑδιάφορος εντελώς ο «φιλόσοφος» Ζαγναφέρης…!\nΜια απορία εξεδήλωσα στον Πρόεδρο της ΔΕΥΑ Αβδήρων Νίκο Χατζόπουλο χθες στην Ανοιχτή γραμμή την ώρα που ζητούσε από τον Περιφερειάρχη Χρήστο Μέτιο να στηρίξει το έργο της Επιχείρησης….\nΑν ανάμεσα σε τόσο κόσμο που τον πήρανε, ενδιαφέρθηκε να τον πάρει στο τηλέφωνο και ο Αντιπεριφερειάρχης Ξάνθης Κώστας Ζαγναφέρης, προκειμένου να πληροφορηθεί κι αυτός, γιατί όλο το Σαββατοκύριακο έμειναν χωρίς νερό όλη η παραθαλάσσια περιοχή του Δήμου Αβδήρων συν τους Οικισμούς Γκιώνα, Άβδηρα, Βελώνη, Πεζούλα και Μυρωδάτο…\nΠοια ήταν η απάντησή του; Όχι, δεν με πήρε!\nΚαι ερωτώ. Όταν τον νυν Αντιπεριφερειάρχη Ξάνθης δεν τον απασχολεί το ότι μένει ΧΩΡΙΣ ΝΕΡΟ όλο το Σαββατοκύριακο η παραλιακή ζώνη σε φουλ τουριστική περίοοδο, να ρωτήσει, να μάθει για το πρόβλημα, να στηρίξει τον Δήμο να το λύσει…\n-Τι τον απασχολεί; Το….face book, οι «φιλοσοφικές» αναρτήσεις του και σε ποια μονάδα του στρατόπεδου υπηρέτησαν με τον κύριο Μιχάλη Αμοιρίδη την θητεία τους; Έλεος πια…Έχουμε ή δεν έχουμε Αντιπεριφερειάρχη στη Ξάνθη τελικά;\nΌταν ένας άνθρωπος σε εξαπατά κα είναι τόσο άθλιος ώστε να νομίζει ότι είσαι και… επαίτης, δεν χρειάζεται να του απαντήσεις καν…\nΤον προσπερνάς σαν να μην υπήρχε ποτέ, δεν πατάς στο μαγαζί του ούτε ως… διερχόμενος και δεν σπαταλάς ούτε το φτύσιμό σου…!\nΑπλά με τους μικρούς απατεωνίσκους και ψεύτες τους είδους του, η καλύτερη απάντηση πλην της περιφρόνησης, είναι να δώσει ένα τέλος στο… «μύθο» τους! Και φυσικά να σε βλέπουν στον ύπνο τους… όπως όλοι οι σκώληκες του είδους του!\nΠΡΟΕΔΡΟΣ Ο ΓΙΑΝΝΗΣ ΔΟΥΚΕΛΗΣ\nΣυγκρότηση της Νομαρχιακής Επιτροπής\nΞάνθης του ΤΕΕ Θράκης\nΤην Παρασκευή 7 Ιουλίου 2017 συγκροτήθηκε σε σώμα η Νομαρχιακή Επιτροπή Ξάνθης του ΤΕΕ Θράκης.\nΤα μέλη της Νομαρχιακής Επιτροπής συναίνεσαν με διάθεση συνεργασίας στην ισομερή κατανομή των αξιωμάτων, με εναλλαγή των διακριτών θέσεων κατά τη διάρκεια της θητείας του οργάνου ανάμεσα στα μέλη όλων των παρατάξεων που εκπροσωπούνται. (Δημοκρατική Κίνηση Μηχανικών, Ανεξάρτητοι Μηχανικοί Θράκης, Δημοκρατική Συμπαράταξη Μηχανικών)\nΗ προκύπτουσα σύνθεση της Επιτροπής κατά την πρώτη περίοδο θητείας του οργάνου έχει ως εξής:\nΠρόεδρος: Δουκέλης Ιωάννης\nΑντιπρόεδρος: Γιαννώτας Σταύρος\nΓραμματέας: Ελευθεριάδης Λεωνίδας\nΜέλος: Μαυράκη Ελπινίκη\nΜέλος: Παπασταυρινίδης Ηλίας


Αποκλειστικό! Σωτήρης Κοντιζάς: Οικογενειακές διακοπές | Hello Magazine\nΑφού τον θαυμάσαμε στο λογαριασμό του στο instagram φορτωμένο με αποσκευές και μια κατσαρόλα, ήρθε η ώρα να τον δούμε πιο χαλαρό! Ο σεφ του Nolan και κριτής στο ριάλιτι μαγειρικής του Star «MasterChef» εντοπίστηκε από το Hello! να κάνει διακοπές με την οικογένειά του στη Σχοινούσα – είναι γνωστή άλλωστε η προτίμησή του, καθώς […]\n28 ΙΟΥΛΙΟΥ 19 - 19:32\nΑφού τον θαυμάσαμε στο λογαριασμό του στο instagram φορτωμένο με αποσκευές και μια κατσαρόλα, ήρθε η ώρα να τον δούμε πιο χαλαρό!\nΟ σεφ του Nolan και κριτής στο ριάλιτι μαγειρικής του Star «MasterChef» εντοπίστηκε από το Hello! να κάνει διακοπές με την οικογένειά του στη Σχοινούσα – είναι γνωστή άλλωστε η προτίμησή του, καθώς και της συζύγου του, Δέσποινας, σε μικρά, κάθε άλλο παρά κοσμοπολίτικα νησιά. Η τετραμελής οικογένεια αρχικά έκανε ένα πέρασμα από την Ηρακλειά και στη συνέχεια πήγε στη Σχοινούσα.\nΟ Σωτήρης Κοντιζάς έκανε μπάνιο με τον ενός έτους γιο του, ενώ απόλαυσε και παιχνίδια στη θάλασσα με την κόρη του, την 3 ετών Αριάνα-Τσιχίρο. Η επιστροφή στις επαγγελματικές υποχρεώσεις δεν θα είναι μόνο γαστρονομική για τον σεφ, αλλά και τηλεοπτική, καθώς το «MasterChef» θα επανέλθει τη νέα σεζόν.\nΠΕΡΙΣΣΟΤΕΡΑ ΓΙΑ MASTERCHEF, ΔΙΑΚΟΠΕΣ, ΖΕΥΓΑΡΙ, ΟΙΚΟΓΕΝΕΙΑ, ΣΩΤΗΡΗΣ ΚΟΝΤΙΖΑΣ


Η Λίζα και (όλοι) οι άλλοι....: Ιουλίου 2015\nΠανσέληνος, απόψε, κι είναι βαμμένη μπλε. Η έτσι τουλάχιστον τη χρωμάτισε ο μύθος.\n"Once in a blue moon" λένε οι ομιλητές της αγγλικής γλώσσας για να υποδηλώσουν ένα φαινόμενο τόσο σπάνιο όσο και το να "γεμίσει" το φεγγάρι δυο φορές τον ίδιο μήνα.\nΣωστά μαντέψατε. Μπλε Σελήνη ονομάζεται η εμφάνιση μιας δεύτερης πανσελήνου κατά τη διάρκεια του ίδιου μήνα. Ένα αστρονομικό φαινόμενο που, αν και ασυνήθιστο, δεν είναι και τόσο σπάνιο όσο θα θέλαμε να πιστεύουμε.\nΓια την ακρίβεια, το φαινόμενο αυτό επαναλαμβάνεται κάθε 2,72 χρόνια, όταν αθροίζονται οι ημέρες που περισσεύουν από τους 12 σεληνιακούς κύκλους του χρόνου και δημιουργούν ένα επιπλέον φεγγάρι, το οποίο εκδηλώνεται ως μια πρόσθετη πανσέληνος κατά τη διάρκεια του ίδιου μήνα.\nΣτο άλλο άκρο, υπάρχει και μια πολύ κυριολεκτική σημασία στη φράση "once in a blue moon", καθώς ένα φεγγάρι μπορεί πράγματι να έχει χρώμα μπλε, εξαιτίας ατμοσφαιρικών διαταραχών.\nΠρόκειται για ένα πολύ σπάνιο φαινόμενο κατά το οποίο το φεγγάρι (όχι απαραίτητα πανσέληνος) φαίνεται στα μάτια του παρατηρητή γαλαζωπό, εξαιτίας της ύπαρξης καπνού ή μορίων σκόνης στην ατμόσφαιρα. Κάτι τέτοιο παρατηρήθηκε μετά τις δασικές πυρκαγιές στη Σουηδία και τον Καναδά το 1950 και, αξιοσημείωτα, μετά την έκρηξη του ηφαιστείου Κρακατόα το 1883, που είχε ως επακόλουθο να εμφανίζεται το φεγγάρι μπλε για μια περίοδο δύο ετών.1\nΜπλε ή ασημένια, πρώτη ή δεύτερη, σπάνια ή συνηθισμένη, δεν παύει να είναι η πολυαγαπημένη μας σελήνη, μια καλοκαιρινή πανσέληνος. Ένα ακόμη ολόγιομο φεγγάρι που μαγνητίζει τα βλέμματα και μας μαγεύει με τη λάμψη του.\nΑς το θαυμάσουμε, λοιπόν, απόψε και αυτό όπως και όλα τα προηγούμενα αλλά και τα επόμενα φεγγάρια· σε μπαλκόνια, παραλίες ή θέατρα ας αράξουμε ένα ακόμη βράδυ να το θαυμάσουμε κι ας το ευχαριστήσουμε που αυτό το μήνα μας χαμογέλασε δύο φορές.\nΣημειώνεται, τέλος, πως το έτος 2018 (καθώς επίσης τα έτη 2037, 1961, 1942, 1999) αναμένεται μαύρο φεγγάρι (καθόλου πανσέληνος το μήνα Φεβρουάριο που είναι συντομότερος), και ως αποτέλεσμα θα υπάρξουν δυο μπλε φεγγάρια μες την ίδια χρονιά, τον Ιανουάριο και το Μάρτιο.\nΕτικέτες ειδήσεις, εμείς κι ο κόσμος, ιντερνετικά, νύχτα, πες το μου κι αυτό, editorial\n5 χρόνια Λίζα\nΠέντε χρόνια πέρασαν από την ημέρα που πληκτρολόγησα το όνομα Λίζα και πάτησα αποδοχή. Πέντε χρόνια από την ημέρα που υιοθέτησα μια διαδικτυακή ταυτότητα που αποδείχτηκε για μένα, εν τέλει, πιο ταιριαστή κι από την πραγματική μου. Πέντε χρόνια από την ημέρα που δημιούργησα το μικρό μου παράδεισο. Πέντε χρόνια από το πρώτο βήμα του μεγάλου διαδικτυακού μου ταξιδιού. Πέντε χρόνια από την ημέρα που έγραψα την πρώτη από μία μακρά σειρά αναρτήσεων. Πέντε χρόνια από την ημέρα που σας χάρισα το πρώτο διαδικτυακό μου χαμόγελο.\nΠέντε χρόνια από την ημέρα που έγινα η Λίζα.\n5 χρόνια, 870 αναρτήσεις, 3187 σχόλια και 86.632 προβολές μετά.\nΑναρτήθηκε από Λίζα στις 12:44 μ.μ.\nΕτικέτες αναμνήσεις, εμείς κι ο κόσμος, ιντερνετικά, όνειρα, πες το μου κι αυτό, editorial, flashback, me myself and I, ღღღ\nΕτικέτες Απίστευτα κι όμως ελληνικά, εγκλήματα, ειδήσεις, εμείς κι ο κόσμος, ζωάκια, ιντερνετικά, κοινωνία\nWake me up when Greferendum ends...\nΛόγω των κοινωνικοπολιτικοοικονομικών (ουφ το είπα!) εξελίξεων στη χώρα μας, δε μπόρεσα να αφιερώσω χρόνο στο ιστολόγιο μου. Όλα μου τα ρεπό θυσιάστηκαν στο βωμό της ενημέρωσης, περνώντας ώρες ολόκληρες διαβάζοντας, ακούγοντας και αντιπαραθέτοντας απόψεις -είτε τηλεοπτικά, είτε διαδικτυακά, είτε στον καθημερινό βίο.\nΕπιπροσθέτως, καθώς ο πυρετός του δημοψηφίσματος μας είχε συνεπάρει όλους, αναπότρεπτα θα παρασυρόμουν κι εγώ και θα κουβαλούσα το "μίασμα" της πολιτικής στο μικρό μου παράδεισο. Η σκέψη και μόνο ότι ο "λεκές" αυτός θα άφηνε τη στάμπα του στο ιστολόγιο μου, μόνο τρόμο μπορεί να μου προκαλέσει.\nΌπως έγραψε και ο Αριστοτέλης, ο άνθρωπος είναι ζώο πολιτικό. Ένα εκ των πολιτικών ζώων, λοιπόν, είμαι κι εγώ, με δομημένη πολιτική σκέψη, με εμπεριστατωμένη άποψη, με προβληματισμούς και ανησυχίες. Στην καθημερινότητά μου θα με δείτε συχνά να καυτηριάζω την απολιτίκ γενιά, τη δική μου γενιά. Μια γενιά που συγχέοντας την πολιτικοποίηση με την κομματικοποίηση, έκανε τον ωχαδερφισμό στάση ζωής και την αδιαφορία πολιτική θέση.\nΠολίτης είμαι και μιλώ πολιτικά. Είναι αναφέρετο δημοκρατικό μου δικαίωμα. Το να μην επιλέγω να στιγματίσω συγκεκριμένες εκφάνσεις της ζωής μου -εν προκειμένω, το ιστολόγιο μου- με πολιτικές αναλύσεις και/ή κομματικές έριδες που ενδεχομένως θα ανακύψουν, είναι επίσης δικαίωμά μου.\nΚάθε άνθρωπος δικαιούται ένα μικρό παράδεισο, ανέγγιχτο από τη ζοφερή πραγματικότητα. Η διαπλοκή, ο μικροκομματισμός, ο λαϊκισμός, η προπαγάνδα και κατ' επέκταση όλα τα δεινά που η πολιτική αναπόφευκτα κουβαλάει στις ζωές μας, δεν έχουν θέση στο δικό μου Παράδεισο.\nΝα φύγετε κύριοι, να πάτε αλλού.\nΜε αυτές τις λίγες λέξεις, θέλησα να επιστρέψω στη μπλογκόσφαιρα μετά από μία πολύ μεγάλη εβδομάδα. Να σας πω μια καλημέρα και να φύγω για τη δουλειά.\nΚαλή σας μέρα και καλό κουράγιο σε όλους μας.\nΑναρτήθηκε από Λίζα στις 1:06 μ.μ.\nΕτικέτες Απίστευτα κι όμως ελληνικά, εμείς κι ο κόσμος, ζωή, καλημέρα, κοινωνία, πολιτική, editorial, me myself and I\nΤα κακώς κείμενα αμφοτέρων των πλευρών του χθεσινού δημοψηφίσματος είναι γνωστά τοις πάσι και εγώ δεν πρόκειται να σπιλώσω το ιστολόγιο μου με πολιτικές αναλύσεις. Ούτε πρόκειται να λάβω θέση για μια ήδη τετελεσμένη εκλογική διαδικασία ή την εκπεφρασμένη λαϊκή βούληση.\nΑπλώς θα αφήσω ένα ευφυές βιντεακι εδώ, το οποίο εκφράζει κάποιες σκέψεις με τις οποίες ως επί το πλείστον συμφωνώ. Ένας ψίθυρος από την Ελλάδα για την Ευρώπη, ή μάλλον πιο σωστά για τους λαούς της Ευρώπης. Χωρίς απόγνωση, χωρίς δριμέα "κατηγορώ", χωρίς εχθρότητα, ζητά την υποστήριξη των Ευρωπαίων ώστε να ορθοποδήσει ξανά η χώρα μας, ως μια ευρωπαϊκή Ελλάδα, εντός των πλαισίων της Ευρωπαϊκής Ένωσης.\n«Το βίντεο δεν φτιάχτηκε για να σας εντυπωσιάσει ή να σας σοκάρει. Επειδή αυτά τα λόγια δεν είναι κραυγή, αλλά ψίθυρος»\nΤο βίντεο είναι ένα μήνυμα υπέρ της Ευρώπης και της διαφορετικότητας, καθώς και «του δικαιώματος στην επιβίωση, στην εργασία, στην αισιοδοξία, στη ζωή», που είναι κοινό για όλους. Ένα κάλεσμα για μια αμοιβαία αγκαλιά.\nfrom Nicolas Androulakis on Vimeo.\nΑναρτήθηκε από Λίζα στις 12:09 μ.μ.\nΕτικέτες Απίστευτα κι όμως ελληνικά, ειδήσεις, εμείς κι ο κόσμος, ζωή, κοινωνία, πολιτική, τέχνη\n« Έκαναν όλο τον κόσμο φτωχό, με την πρόφαση να τα δώσουνε όλα στους φτωχούς. »\nΕμμανουήλ Ροΐδης, Η Πάπισσα Ιωάννα\n*Τάδε έφη Ροΐδης προ 149 ετών.\nΑναρτήθηκε από Λίζα στις 3:55 μ.μ.\nΕτικέτες εμείς κι ο κόσμος, ζωή, ιστορία, κοινωνία, λογοτεχνία, πες το μου κι αυτό, πολιτική, editorial